c: text/html

text:
Saray nagagawa natan
Kakkasumpal ni na eleksyon ed intiron bansa na Pilipinas. Ontan to met dia ed luyag na Pangasinan. Saray analon kandidato et mamnumpa irad kiletnegan dan posisyon no petsa 30 na Hunyo, 2013.
Analon Gobernador si Amado Totaan Espino, Jr. Sikato et mansirbi et sampot tan kumatlo ya termino to bilang Gobernador. Say Bise Gobernador to et si Jose Ferdinand Calimlim. Saray Congressman ya analo ed balang distrito et sikara di Jesus Celeste ed unaan ya distrito, Leopoldo Bataoil ed kumadwa, Rosemarie Arenas es kumatlo tan Gina de Venecia ed kumapat, Carmen Cojuangco ed kumalima tan Marlyn Agabas ed kumanem ya distrito.
Natan ed sayan kaplesan, Hunyo 3,2013 et agawan walay session na saray Bokal ed Luyag ya no akin et tinongtong da so nipaakar ed pamaekseb ed pwesto ton ya nen PNP Provincial Director Marlou Chan ya no akin et biglan naitdan na full fledged staus ed pagka Provincial Director ed sayan luyag anggan aliwan sikato so pinili na dilin Gobernador ya nepeg ya manpili ed taloran listaan ya iparongtal ed sikato na PNP.
Bangbalet si Chan et singa angga ya akapeket ed pwesto to unong ed saray Bokal kanyan tatawgan day imano ya no nayari et enekseb land pwesto antis dan ideklaran "persona non grata" diad luyag na Pangasinan o agda bibirbiren so ingkatoo tan posisyon to.
Ingkwanen Bokal Alfie Bince ya sikato so awtor na resolusyon ya mamapaekal ed si Chan ya saman ya resolusyon et mansisirbin tawag tan tenyeg ed ingkasikaton dili nen Chan lapud ta say ulupan nen Chan tan si Gobernador Espino ya initdan na totoo na balon mandato et agla naapiger tan sipor lan aderal.
Aga ni nala so panig nen Superintendent Chan ed sayan bekta.

robotstxt: allowed

filter: keep


text:
Balon Mundo a Patalos na Masanton Kasulatan
Aralen iray kabiangan na Balon Mundo a Patalos—Biblia ya mainomay ya basaen tan natalosan.
No Antoy Naaralan ed Salita na Dios
Amtaen so ebat na Biblia ed 20 ya importante iran tepet.
TEPET 1
Siopa so Dios?
TEPET 2
Panon mon nakabat so Dios?
TEPET 5
Antoy Mensahe na Biblia?
TEPET 9
Akin et Maniirap so Totoo
TEPET 15
Panon Kan Magmaliw a Maliket?
TEPET 16
Panon Mon Arapen so Kapagaan?
Introduksion na Balon Mundo a Patalos na Masanton Kasulatan
Sulat manlapud New World Bible Translation Committee.
Basaen so Biblia Online
Susto tan mainomay a basaen so bersion na Biblia ya Balon Mundo a Patalos.
Listaan na Saray Libro na Biblia
Walad sayan listaan iray libro na Biblia tan makatulong iran impormasyon a singa siopa, kapigan, tan iner iya insulat.
Indese na Saray Salita ed Biblia
No iner naromog ed Biblia iray nanduruman salita.
Glosaryo na Saray Termino ed Biblia
Saray listaan na salita tan termino ya inusar ed Biblia tan no antoy kabaliksan da.
Apendise A na Balon Mundo a Patalos
Diad sayan seksion, amtaen no akin ya makapantiwala ka ed Balon Mundo a Patalos.
Apendise B na Balon Mundo a Patalos
Diad sayan seksion, nengnengen iray mapa, tsart, timeline, tan litrato pian mas natalosan moy Biblia.
B14-B


text:
KAPITULO 24
Agbalot Magmaliw a Matakew!
KASIN asalim lay atakewan na antokaman?— Antoy liknaan mo ey?— Siopaman ya angala ed satan et matakew, tan anggapoy malabay ed matakew. Anto kasi isipen mo ed sakey a toon magmaliw a matakew? Kasin sikatoy nianak a matakew?—
Naaralan ta’n nianak iray totoo a makasalanan. Kanian amin tayo so ag-ayadyari. Balet anggapoy nianak a matakew. Say sakey a matakew so nayarin nanlapud maong a pamilya. Saray ateng tan agagi to so nayarin napanpiyaan. Balet lapud panibeg na sakey a too ed saray bengatla a singa say kuarta tan say nasaliw na kuarta et nayarin sikatoy magmaliw a matakew.
Siopa so nibagam a sankaunaan a matakew?— Nonoten ta pa itan. Kabat na Sankamaongan a Managbangat itan a persona sanen sikatoy walad tawen. Satan a matakew et sakey ya anghel. Balet lapud pinalsa na Dios ya ayadyari so amin ya anghel, panon a nagmaliw a matakew itan ya anghel?— Onia’ay, singa naaralan ta ed Kapitulo 8 na sayan libro, labay ton naala so agto kien. Nanonotan mo ni no anto iman?—
Kayarin pinalsa na Dios so inmunan laki tan bii, labay na satan ya anghel a sikatoy dayewen da. Agto kanepegan so panagdayew da. Kien na Dios so panagdayew da. Balet ta inala to itan! Diad impakala to ed si Adan tan Eva a mandayew ed sikato, nagmaliw a matakew so anghel. Sikatoy nagmaliw a Satanas a Diablo.
Antoy makasengeg a magmaliw a matakew so sakey a too?— Say panibeg ed agto kayarian. Sayan panibeg so nayarin ompalalo a managyat ed anggan saray maong a totoo a manggawa na saray mauges a bengatla. No maminsan, saramay totoon nagmaliw a matakew so agbalot magbabawi pian manggawa lamet na maong. Sakey ed sikara et apostol nen Jesus. Say ngaran to et Judas Iscariote.
Amta nen Judas a mauges so mantakew lapud nibangat la ed sikato so Ganggan na Dios sanen sikatoy ugaw ni. Amta to a nansalita so Dios manlapud tawen tan inkuan to ed totoo to: “Agka mantakew.” (Exodo 20:15) Sanen binmaleg lay Judas, akabat toy Sankamaongan a Managbangat tan nagmaliw a sakey ed saray babangatan to. Diad saginonor, pinili ni ingen nen Jesus si Judas a magmaliw a sakey ed saray 12 apostol to.
Kaiba nen Jesus iray apostol to a nambiahe. Sankakaiba iran angan. Tan amin a kuarta da, bilang grupo, so aka-karga ed kahon. Impaasikaso nen Jesus ed si Judas so kahon. Kanian agkayarian nen Judas so kuarta. Balet antam so ginawa nen Judas ed ag-abayag?—
Nansikot si Judas na kuarta ed kahon ya agto nepeg komon a gawaen. Sikatoy mansikot no agnanengneng na arum, tan nananap ni ingen na paraan pian makasikot na dakel. Naynay to lan sankanonot so kuarta. Nengnengen ta no antoy nansumpalan na sayan mauges a panibeg pigaran agew labat antis a pinatey so Sankamaongan a Managbangat.
Si Maria, agi nen Lazaro a kaaro nen Jesus, so angala na mabmablin pabalingit tan inkalbo to ed saray sali nen Jesus. Balet nanreklamo si Judas. Antam no akin?— Inkuan to ya inlako la komon so pabalingit pian say kuarta so niiter ed saray pobri. Balet diad tua et labay ton dakel so nikargan kuarta ed kahon ta pian walay natakew to.
Inkuan nen Jesus ed si Judas ya agto guguloen si Maria, lapud sikatoy mapangasi. Ag-agustoan nen Judas itan ya imbaga nen Jesus ed sikato, kanian sikatoy linma ed saray pangulon saserdote, a kakabusol nen Jesus. Labay dan erelen si Jesus, balet labay dan gawaen itan ed labi ta pian ag-ira nanengneng na totoo.
Inkuan nen Judas ed saray saserdote: ‘Ibagak ed sikayo so pakaerelan yo ed si Jesus, no ikdan yo ak na kuarta. Pigara so iter yo ed siak?’
‘Ikdan mi ka na talomplon piraso na pilak,’ so ebat na saray saserdote.
Inala nen Judas so kuarta. Singa to inlako so Sankamaongan a Managbangat ed saraman a lalaki! Naisip mo kasin nitepel na sakey so manggawa na ontan kauges?— Makapaermen, ontan so nagawa no say sakey et magmaliw a matakew tan mantakew na kuarta. Mas inaro toy kuarta nen say arum a totoo odino anggan say Dios.
Nayarin ikuan mo, ‘Anggapo lay arum a bengatlan mas inarok likud si Jehova a Dios labat.’ Maabig ta ontan so liknaan mo. Sanen pinili nen Jesus si Judas bilang apostol, nayarin ontan so liknaan nen Judas. Arum a nagmaliw a matakew et nayarin ontan met so liknaan da. Pantongtongan tay pigara ed sikara.
Sakey et lingkor na Dios a say ngaran to et Acan, ya abayag lan nambilay antis a nianak so Sankamaongan a Managbangat. Akanengneng si Acan na marakdakep ya andukey a kawes, sakey a baretan balitok, tan pigaran pilak. Agto kayarian iratan. Ibabaga na Biblia a kayarian iratan nen Jehova lapud asamsam iratan ed kakabusol na totoo na Dios. Balet naiibegan a maong nen Acan iratan kanian tinakew to iratan.
Nia ni sananey ya alimbawa. Nensaman, pinili nen Jehova si David a magmaliw ya ari ed totoo na Israel. Sakey ya agew, ginapoan nen David a ninengneng so magangganan bii a si Batseba. Intultuloy ton ninengneng si Batseba tan inisip ton isempet pian naasawa to. Balet si Batseba et asawa nen Urias. Antoy ginawa nen David?—
Intunda la komon nen David so panisip a naala si Batseba. Balet agto intunda. Kanian sikatoy insempet nen David. Insan implano ton napapatey si Urias. Akin a ginawa nen David irayan mauges a bengatla?— Lapud intultuloy ton inibegan so bii ya asawa na sananey.
Lapud magbabawi si David, sikatoy inabuloyan nen Jehova a manbilay. Balet nanlapud saman et aprobleman maong si David. Labay na anak ton si Absalom a samsamen so posisyon nen David bilang ari. Kanian sano onsabi iray totoo pian minengnengan ed si David, sikaray lakapen tan angoban nen Absalom. Ibabaga na Biblia: “Si Absalom tinakew to so kapusoan na saray lalaki na Israel.” Akombinse to iraman a totoo pian sikatoy labay dan magmaliw ya ari imbes a si David.
Wala ta lay naibegan mon maong a bengatla, a singa ginawa nen Acan, David, tan Absalom?— No satan a bengatla et kayarian na sananey tan alaen mon agmo ipatanir, panagtakew itan. Nanonotan mo ni so naibegan na inmunan matakew, si Satanas?— Naibegan ton sikatoy dayewen na totoo imbes a say Dios. Kanian nantakew si Satanas sanen apatulok toy Adan tan Eva.
No walay kayarian na sakey a too, kanepegan ton ibaga no siopay mangusar ed satan. Alimbawa, nayarin onla kan migalaw ed arum ya ugugaw diad abung da. Nayari kasi no mangala kay bengatla ditan tan awiten mo’d abung yo?— Agka mangaala no ag-imbaga na tatay odino nanay na saray kagalaw mo. No mangisempet ka na sakey a bengatla ya agmo ipatanir ed sikara, panagtakew itan.
Akin a nayarin natukso kan mantakew?— Lapud naibegan moy sakey a bengatla ya agmo kayarian. Anggano agka nanenengneng na too a mangala ed satan, siopay makakanengneng ed sika ey?— Si Jehova a Dios. Tan nepeg tayon nonoten a kabusol nen Jehova so panagtakew. Kanian say aro ed si Jehova tan ed kaparan too so ontulong ed sikan agbalot magmaliw a matakew.
Ipapalinew na Biblia a mauges so pantakew. Ipangasin basaen so Marcos 10:17-19; Roma 13:9; tan Efeso 4:28.


text: 5 Saya so nisulat a salaysay nipaakar ed si Adan. Diad agew na impamalsa na Dios ed si Adan et ginawa ton miulibay ed Dios.+2 Pinalsa to ran laki tan bii.+ Diad agew na inkapalsa ra+ et benendisyonan to ra tan tinawag to ran Too.*3 Si Adan et nambilay na 130 taon insan sikatoy nanilalak na sakey a laki a miulibay ed sikato, unong ed indengan to, tan sikatoy inngaran ton Set.+4 Kayari ton inilalak si Set, si Adan et nambilay ni na 800 a taon. Tan sikatoy nanilalak na lalaki tan bibii.5 Kanian say impanbilay nen Adan et asabi toy 930 taon, insan sikatoy inatey.+6 Si Set et nambilay na 105 taon insan inilalak toy Enos.+7 Kayari ton inilalak si Enos, si Set et nambilay ni na 807 taon. Tan sikatoy nanilalak na lalaki tan bibii.8 Kanian say impanbilay nen Set et asabi toy 912 taon, insan sikatoy inatey.9 Si Enos et nambilay na 90 taon insan inilalak toy Kenan.10 Kayari ton inilalak si Kenan, si Enos et nambilay ni na 815 taon. Tan sikatoy nanilalak na lalaki tan bibii.11 Kanian say impanbilay nen Enos et asabi toy 905 taon, insan sikatoy inatey.12 Si Kenan et nambilay na 70 taon insan inilalak toy Mahalalel.+13 Kayari ton inilalak si Mahalalel, si Kenan et nambilay ni na 840 taon. Tan sikatoy nanilalak na lalaki tan bibii.14 Kanian say impanbilay nen Kenan et asabi toy 910 taon, insan sikatoy inatey.15 Si Mahalalel et nambilay na 65 taon insan inilalak toy Jared.+16 Kayari ton inilalak si Jared, si Mahalalel et nambilay ni na 830 taon. Tan sikatoy nanilalak na lalaki tan bibii.17 Kanian say impanbilay nen Mahalalel et asabi toy 895 taon, insan sikatoy inatey.18 Si Jared et nambilay na 162 taon insan inilalak toy Enoc.+19 Kayari ton inilalak si Enoc, si Jared et nambilay ni na 800 a taon. Tan sikatoy nanilalak na lalaki tan bibii.20 Kanian say impanbilay nen Jared et asabi toy 962 taon, insan sikatoy inatey.21 Si Enoc et nambilay na 65 taon insan inilalak toy Matusalem.+22 Kayari ton inilalak si Matusalem, si Enoc et nanakar a kaiba na tuan Dios* ed loob na 300 a taon. Tan sikatoy nanilalak na lalaki tan bibii.23 Kanian say impanbilay nen Enoc et asabi toy 365 taon.24 Si Enoc et nanakar a kaiba na tuan Dios.+ Insan sikatoy naandi, ta sikatoy inala na Dios.+25 Si Matusalem et nambilay na 187 taon insan inilalak toy Lamec.+26 Kayari ton inilalak si Lamec, si Matusalem et nambilay ni na 782 taon. Tan sikatoy nanilalak na lalaki tan bibii.27 Kanian say impanbilay nen Matusalem et asabi toy 969 a taon, insan sikatoy inatey.28 Si Lamec et nambilay na 182 taon insan sikatoy nanilalak na sakey a laki.29 Sikatoy inngaran ton Noe,*+ ya inkuan to: “Sikato so mangiter ed sikatayo na ligliwa* manlapud mairap a kimey tan ambelat a pansasagpot na saray lima tayo lapud insamba nen Jehova so dalin.”+30 Kayari ton inilalak si Noe, si Lamec et nambilay ni na 595 taon. Tan sikatoy nanilalak na lalaki tan bibii.31 Kanian say impanbilay nen Lamec et asabi toy 777 taon, insan sikatoy inatey.32 Sanen asabi nen Noe so 500 a taon, inilalak toy Sem,+ Ham,+ tan Jafet.+


text:
Ilustrasyon nipaakar ed agmamerdonan aripen (21-35)
18 Diad saman ya oras et inmasingger ed si Jesus iray disipulo, ya inkuan da: “Siopan talaga so manunaan ed Panarian na tawen?”+2 Kanian tinawag toy sakey a melag ya ugaw tan pinaalagey tod pegley da3 tan inkuan to: “Ibagak ed sikayoy tua, no agkayo magbabawi* tan magmaliw a singa sarayan ugugaw,+ agkayon balot makaloob ed Panarian na tawen.+4 Sirin, siopaman a manpaabeba a singa sayan melag ya ugaw, sikato so manunaan ed Panarian na tawen;+5 tan siopaman a mangawat ed sakey ed sarayan ugugaw diad ngaran ko et mangaawat met ed siak.6 Balet siopaman a mangigapol ed sakey ed sarayan angkekelag a walaay pananisia ed siak, mas maong nin sabitan so beklew to na baton gilingan ya itetelek na asno tan ipalereg ed kaaralman na dayat.+7 “Pakaskasi lay mundo lapud saya so sengegay pakagapolan! On, agnapaliisan iray pakagapolan, balet pakaskasi la imay too a panlapuan na satan!8 No say limam odino salim sirin so sengegay pankasalanan mo,* putot mo itan tan ibantak mo.+ Mas maong nin pukol odino piley ka a mangawat na bilay, nen say duaray limam odino duaray salim a nibuntok ed andi-anggaan ya apoy.+9 Ontan met, no say matam so sengegay pankasalanan mo,* sukit mo itan tan ibantak mo. Mas maong nin saksakey so matam a mangawat na bilay, nen say duaray matam a nibuntok ed manliob a Gehenna.*+10 Agyon balot leleglemewen so sakey ed sarayan angkekelag, ta ibagak ed sikayo a saray anghel da ed tawen et naynay a walad arapan nen Amak a walad tawen.+11 *——12 “Antoy nikuan yo? No say sakey a too et walaay 100 a karnero tan abalang so sakey,+ agto kasi itilak ed kapalandeyan so 99 tan anapen to imay sakey a nababalang?+13 Tan no naromog to, ibagak ed sikayo, lalon panliketan to itan nen say 99 ya ag-abalang.14 Ontan met, aliwan makapaliket ed Amak* a walad tawen no nabalang so anggan sakey ed sarayan angkekelag.+15 “Niarum ni, no akagaway kasalanan so agim, la ka tan ibagam ed sikato so akalingoan to* a sikayon dua labat.+ No dengelen to ka, apapawil mo so agim.+16 Balet no agto ka dengelen, mangitagar ka na sakey odino duara ni, pian diad testimonya* na duara odino taloran tasi et napekderan so amin ya imbaga.+17 No agto ra dengelen, ibagam ed kongregasyon. No agto ni dengelen so kongregasyon, sikatoy ipasen mo lan singa sakey a too na saray nasyon+ tan singa sakey a managsingil na buis.+18 “Ibagak ed sikayoy tua, antokaman iray baloren yo diad dalin, abalor la iratan ed tawen, tan antokaman iray ukbaran yo diad dalin, naukbaran la iratan ed tawen.19 Ibagak lamet ed sikayoy tua, no manpakna so duara ed sikayo diad dalin ya onkerew na antokaman ya importantin bengatla, gawaen itan na Amak a walad tawen.+20 Ta no iner so kawalaan na duara odino talora a nantitipon dia ed ngaran ko,+ wala ak ed sikara.”21 Insan inmasingger ed sikato si Pedro tan inkuan to: “Katawan, maminpigak a perdonaen so agik a mankasalanan ed siak? Anggad maminpito?”22 Inkuan nen Jesus ed sikato: “Ibagak ed sika, aliwan anggad maminpito, noagta, anggad mamin-77.+23 “Satan so makasengeg no akin a say Panarian na tawen et nayarin niyaliling ed sakey ya ari a labay toy mikuentaan ed saray aripen to.24 Sanen mikuekuentaan lad sikara, inloob na saray lingkor to so sakey a lakin akautang ed sikato na 10,000 talento.*25 Balet lapud agmakabayar, ingganggan na katawan to a sikatoy ilako pati say asawa to tan ananak to tan amin a kayarian to pian makabayar.+26 Kanian tinmalimukor tan angigalang* ed sikato so aripen, ya inkuan to, ‘Anosan mo ak pa ni, ta bayaran ko itan ya amin ed sika.’27 Lapud akasian na katawan, imbulos to itan ya aripen tan agto la impabayaran imay utang to.+28 Balet pinmaway itan ya aripen tan aromog toy sakey ed saray kapara ton aripen ya akautang ed sikato na 100 a denario,* tan dinegkem to tan tinikel to, ya inkuan to, ‘Bayaran mo lay amin ya utang mo.’29 Kanian tinmalimukor tan akikasid sikato so kapara ton aripen, ya inkuan to, ‘Anosan mo ak pa ni, ta bayaran ta kan siansia.’30 Balet agto labay a dengelen, tan sikatoy tinmaynan tan impaipriso to anggad pakabayar to.31 Sanen anengneng na saray kapara ton aripen so agawa, naermenan iran maong, tan linma ra tan indalem dad katawan da so amin ya agawa.32 Kanian sikatoy impatawag na katawan to tan inkuan tod sikato: ‘Mauges kan aripen, agko la impabayaran so amin ya utang mo sanen akikasi kad siak.33 Agta nepeg a kinasian mo met komon so kaparam ya aripen, a singa impangasik ed sika?’+34 Diad saman et sinmanok so katawan to, tan sikatoy impaipriso to, anggad pakabayar toy amin ya utang to.35 Ontan met so gawaen ed sikayo na Amak ed tawen+ no agkayo manpeperdonaan a sanaagi manlapud kapusoan yo.”+


text:
SAY PANAG-BANTAYAN No. 3 2017 | Say Apatiran Akakabayo—Antoy Epekto Da ed Bilay Mo?
ANTOY NIBAGAM?
Say ibatik na apatiran akakabayo et sakey ed saray kabkabat ya eksena ed libro na Apocalipsis. Wala ray natatakot ed satan. Say arum et pankelawan da no anto itan. Imanoey ibabaga na Biblia tungkol ed satan ya propesiya:
“Maliket imay manbabasan maksil tan saramay ondedengel ed saray salita na sayan propesiya.”
Ipaliwawa na sayan isyu na Panag-bantayan no akin ya say ibatik na apatiran akakabayo et maong a balita parad sikatayo.
MANUNAN ARTIKULO
Say Apatiran Akakabayo tan Sika
Apatiran kabayo—sakey ya amputi, sakey ya ambalanga, sakey ya andeket, tan sakey ya pusisaw. Say eksayting ya ibatik na 4 ya akakabayo et sakey ed saray kabkabat ya eksena ed Apocalipsis.
MANUNAN ARTIKULO
Say Apatiran Akakabayo—Siopa Iratan?
Amtaen no panon mon natalosan so labay ya ibaga na sayan propesiya.
Kaaruman ya Ebidensya
Nayarin agmo kabat si Tatenai, balet walay akotkot na saray archaeologist ya akasulatan na ngaran to ya patunay ya duga so rekord na Biblia tungkol ed history.
UUMANEN NA BIBLIA SO BILAY
Inar-arok ya Maong so Baseball!
Si Samuel Hamilton et naadik ed professional sports, balet nauman so bilay to lapud impanaral toy Biblia.
ALIGEN SO PANANISIA RA
“Maganggana Kan Bii”
Diad Ehipto, apansin na saray prinsipe na Faraon so ganggana nen Sara. Ompan nabigla ka ed sinmublay ya agawa.
Antoy Ibabaga na Biblia?
Kasin walay grupo na totoon mas papaboran na Dios nen say arum? Kasin wala ray grupo na totoon bebendisyonan odino dudusaen?
Arum nin Walad Online
Say Libro na Apocalipsis—Antoy Labay ya Ibaga na Satan?
Ibabaga na sayan libro ya saray manbasa, makatalos, tan mangiyaplika ed mensahe to et maliket ed panggawa dad satan.


text: 45 Oniay inkuan nen Jehova ed samay nilanaan to, si Ciro,+A say kawanan a lima to et binembenan ko+Pian taloen koy amin a nasyon a walad arapan to,+Pian ekalen koy armas* na saray arari,Pian lukasan ko ed arapan to so doblin kapot,Ta pian agnikapot iray puerta na syudad:2 “Onla ak ed unaan mo,+Tan plastadoen ko iray pukdol.Gaygayen ko iray gansan puerta,Tan puteren ko iray balatyang a balewet.+3 Iter kod sika iray kayamanan ed kabilungetanTan saray niyamot a kayamanan diad saray akasekreton pasen,+Pian naamtaan mo a siak si Jehova,Say Dios na Israel, a manatawag ed sika ed ngaran mo.+4 Nisengeg ed lingkor kon Jacob tan say Israel a pinilik,Tawagen ta ka ed ngaran mo.Ikdan ta kay mapagalang a ngaran, anggaman agmo ak kabat.5 Siak si Jehova, tan anggapo lay arum.Anggapo lay Dios nilikud ed siak.+Pabiskegen ta ka,* anggaman agmo ak kabat,6 Pian naamtaan na saray totooManlapud bubutayan na agew ya anggad seselekan na satan*Ya anggapo lay arum nilikud ed siak.+Siak si Jehova, tan anggapo lay arum.+7 Papawalaen koy liwawa+ tan kabilungetan,+Say kareenan+ tan kadederal;+Siak, si Jehova, so manggagawad sarayan amin a bengatla.8 O katawenan, ipelag yoy uran;+Ikalbo komon na saray lurem so inkatunong.Nalukasan komon so dalin tan manbunga na kilalaban,Tan ontubon kabansag na satan so inkatunong.+Siak, si Jehova, so amalsa ed satan.”9 Pakaskasi la imay milala- ban* ed Manamalsa to,*Ta sikatoy sakey labat a langaA kaiba na saray arum a langa a nitaytayak ed dalin!Ibaga kasi na pitek ed samay Managdamili:* “Antoy gagawaen mo?”+Odino ibaga kasi na samay ginawam: “Anggapoy lima to”?*10 Pakaskasi la imay mangibabaga ed ama to: “Akin et inilalak mo ak ni?”Tan ed ina to: “Akin et inyanak mo ak ni?”*11 Oniay inkuan nen Jehova, say Masanton Dios na Israel,+ say amorma ed sikato:“Tepetan yo ak kasi nipaakar ed saray bengatlan onsabiTan iganggan yo ak nipaakar ed saray ananak ko+ tan saray kimey na limak?12 Siak so nanggawa ed dalin+ tan amalsa ed too.+Imbilkag na limak so katawenan,+Tan siak so mangigaganggan ed amin ya armada ditan.”+13 “Walay sakey a pinatalindeg ko ed inkatunong,+Tan gawaen kon maptek so amin a dalan to.Sikato so mangipaalagey ed syudad ko+Tan ibulos to iramay nipriso a kayarian ko,+ ya agla kaukolay bayar odino pasuksok,”+ so inkuan nen Jehova na saray armada.14 Oniay inkuan nen Jehova:“Say tubo* na Ehipto, saray produkto* na Etiopia, tan saray Sabeo, ya atatagey ira,Onla rad sika tan nakayarian mo ra.Akagulonggulong iran manakar ed benegan mo,Ondago ra tan ondakmomo rad sika.+Oniay mapagalang ya ibaga rad sika: ‘Talagan say Dios et walad sika,+Tan anggapo lay arum; anggapo lay arum a Dios.’”15 Tuan sika so Dios a mangiyaamot ed saray dalan mo,O Dios na Israel, say Manangiliktar.+16 Nabaingan tan napabanday iran amin;Ontaynan a mabanbanday so amin a managgaway idolo.+17 Balet iliktar nen Jehova so Israel tan iter toy andi-anggaan a kililiktar.+Agkayo nabaingan odino napabanday ya anggad angga.+18 Ta oniay inkuan nen Jehova,Say Manamalsa na katawenan,+ say tuan Dios,Say amorma tan amalsa ed dalin, a malet ton inletneg itan,+Tan agto pinalsa ya andiay gagala,* noagta ginawa ton panayaman:+“Siak si Jehova, tan anggapo lay arum.19 Agak nansalita ed maamot a pasen,+ diad dalin ya ambilunget;Agko imbagad ilalak* nen Jacob,‘Anap yo ak, balet anggapoy kakanaan na sagpot yo.’Siak si Jehova, a mansasalitay matunong tan mangibabagay maptek.+20 Mantitipon kayo tan dago kayo.Mandaragup kayo, sikayo ran akablos ed saray nasyon.+Anggapoy amta na saramay mangaawit na inukit ya imahen,Tan manpipikasi ed sakey a dios ya agmakapangiliktar ed sikara.+21 Mansalita kayo, iyarap yoy kaso yo.Mantetepetan ira komon.Siopay angipasakbay ed saya manlapu la nensamanTan siopay angibaga ed saya manlapud apalabas a panaon?Agta siak, si Jehova?Anggapo lay arum a Dios nilikud ed siak;Sakey a matunong a Dios tan Manangiliktar,+ anggapo lay arum nilikud ed siak.+22 Dapag kayod siak pian niliktar kayo,+ amin yon walad sampot na dalin;Ta siak so Dios, tan anggapo lay arum.+23 Nansamba ak ed ngaran ko;Pinmaway ed sangik so salita diad inkatunong,Tan ag-iya ompawil:+Amin a pueg et ontalimukor ed siak,Amin a dila et mansamba ed siak diad katooran+24 Tan ibaga ra, ‘Peteg a si Jehova so kawalaay tuan inkatunong tan biskeg.Nabaingan ya onarap ed sikato so amin ya onsasanok ed sikato.25 Lapud si Jehova, amin ya ilalak* na Israel et napaneknekan a duga,+Tan manpasirayew ira lapud sikato.’”


text:
DAGUPAN CITY– Aga ilaluan nen Arnold Geronimo ya tubon Manaoag, Pangasinan ya nakaiba iya diad Top 10 ed saray pinmasan Medical Technologist ed kakasumpal na Medical Technologist Licensure Examination.
Onong ed si Mr. Geronimo, duga la ed sikato so makapasa diadeksamin bangbalet aliketan iya nen walad Top 5 ed saray masolok ya 3,000 nan-exam.
Inpalima to lad say Diyos so magmaliw ya resulta na eksamin bangbalet binansagan to na malet ya panaral kanyan malike-liket iya nen anengneng toy ngaran to diad listaan na saray akapasa.
Kapara na arum ya estudyante, akaranas met iya na irap ed sayan kurso to bangbalet agya nagmaliw ya hadlang ed say pangarap to.
Nen Lunes , initdan iya na parangal na Sangguniang Panlalawigan ya manbibirir ed sikatong akabiang diad Top 10 ed abitlan eksamin.


text:
Wala ra met so Missionary na Saray Tasi nen Jehova?
On, wala. Diad tua, amin ya Tasi nen Jehova et singa missionary ta lanang min itotongtong ed totoo so pananisia mi.
Tan wala met iray Tasi ya ombibisita odino onaalis ed arum ya lugar diad bansa ra ya ditan et dakel so agni akarengel ed maong a balita ya walad Biblia. Wala met iray Tasi ya oonlad arum a bansa pian mas dakel ni napulongan da. Maliket ira ta walay kontribusyon da ed pakakagawa na propesiya nen Jesus: “Mantasi kayo nipaakar ed siak . . . diad sankaarawian a pasen na dalin.”—Gawa 1:8.
Nen 1943, angigapo kami na eskuelaan ya mangipasal ed saray missionary mi. Manlapu lad saman, masulok ya 8,000 a Tasi so nanaral ed sayan eskuelaan, ya say tawag et Watchtower Bible School of Gilead.


text:
Apendise A
A6-A Tsart: Saray Propeta tan Saray Arari na Juda tan Israel (Part 1)
A6-B Tsart: Saray Propeta tan Saray Arari na Juda tan Israel (Part 2)
A7-A Saray Importantin Agawa ed Bilay nen Jesus Diad Dalin—Antis na Ministeryo nen Jesus
A7-B Saray Importantin Agawa ed Bilay nen Jesus Diad Dalin—Say Gapo na Ministeryo nen Jesus
A7-C Saray Importantin Agawa ed Bilay nen Jesus Diad Dalin—Say Malaknab a Ministeryo nen Jesus ed Galilea (Part 1)
A7-D Saray Importantin Agawa ed Bilay nen Jesus Diad Dalin—Say Malaknab a Ministeryo nen Jesus ed Galilea (Part 2)
A7-E Saray Importantin Agawa ed Bilay nen Jesus Diad Dalin—Say Malaknab a Ministeryo nen Jesus ed Galilea (Part 3)
A7-F Saray Importantin Agawa ed Bilay nen Jesus Diad Dalin—Kaunoran a Ministeryo nen Jesus diad Bukig na Jordan
A7-G Saray Importantin Agawa ed Bilay nen Jesus Diad Dalin—Sampot a Ministeryo nen Jesus diad Jerusalem (Part 1)
A7-H Saray Importantin Agawa ed Bilay nen Jesus Diad Dalin—Sampot a Ministeryo nen Jesus diad Jerusalem (Part 2)


text:
6 “Manalwar kayo, agyo ipapangta ed totoo so panggagawa yoy inkatunong;+ ta no andi et anggapoy tumang yo ed Ama yo a walad tawen.2 Kanian sano onla kan mangiter na regalo lapud panangasi,* agka mamapaknol na trumpeta ed unaan mo, a singa gagawaen na saray mansimpisimpitan diad saray sinagoga tan diad saray karsada, pian irayew ira na totoo. Ibagak ed sikayoy tua, inawat da lan amin so tumang da.3 Balet sano mangiter ka na regalo lapud panangasi, agmo ipapaamta ed kawigin limam so gagawaen na kawanan mo,4 pian saray regalom lapud panangasi et anggapoy makaamta. Diad ontan et tumangan ka na Amam a makakanengneng ed amin a gagawaen mo.+5 “Ontan met, sano manpikasi kayo, agyo aaligen iray mansimpisimpitan,+ lapud labalabay da so manpikasin akaalagey diad saray sinagoga tan diad saray nansangaan na saray manunan karsada pian nanengneng ira na totoo.+ Ibagak ed sikayoy tua, inawat da lan amin so tumang da.6 Balet sano manpikasi ka, loob kad kuartom, tan kayarim ya ikapot so puerta, manpikasi kad Amam ya agnanengneng.+ Diad ontan et tumangan ka na Amam a makakanengneng ed amin a gagawaen mo.7 Sano manpipikasi ka, agmo uulit-uliten ya ibaga iray apasakey a bengatla a singa gagawaen na totoo na saray nasyon, ta say abaloan da et narengel ira no mangusar ira na dakel a salita.8 Kanian agyo ra aaligen, ta amta la na Ama yo so nakaukolan yo+ antis kayon onkerew ed sikato.9 “Onia sirin so nepeg a pampikasi yo:+“‘Ama mi a walad tawen, napasanto komon*+ so ngaran mo.+10 Onsabi la komon so Panarian mo.+ Nagawa komon so linawam,+ a singa ed tawen, ontan met diad dalin.+11 Ikdan mo kami na kanen* mi ed sayan agew;+12 tan perdonam iray utang mi, no panon a pinerdona mi met iray akautang ed sikami.+13 Tan agmo aabuloyan a napelag kami ed tukso,+ noagta iliktar mo kami ed samay mauges.’+14 “Ta no perdonaen yo iray totoo ed saray impakalingo ra, perdonaen kayo met na Ama yo ed tawen;+15 balet no agyo perdonaen iray totoo ed saray impakalingo ra, agmet perdonaen na Ama yo iray impakalingo yo.+16 “Sano manaayunal kayo,+ agyo la papaermenen iray lupa yo a singa saray mansimpisimpitan, ta papaaliwaen day nengneng na lupa ra* ta pian nanengneng na totoo a manaayunal ira.+ Ibagak ed sikayoy tua, inawat da lan amin so tumang da.17 Balet sano manaayunal ka, larakan moy ulom tan mandilamos ka,18 pian agmo nipanengneng ed saray totoo a manaayunal ka, noagta say Amam labat ya agnanengneng so makanengneng. Diad ontan et tumangan ka na Amam a makakanengneng ed amin a gagawaen mo.19 “Agkayo la mantitipon na saray kayamanan diad dalin,+ a deralen na bigis tan lati, tan natakew.20 Imbes, mantipon kayo na saray kayamanan ed tawen,+ ya agderalen na bigis tan lati,+ tan agnatakew.21 Ta no iner so kawalaay kayamanan mo, diman met so kawalaan na pusom.22 “Say mata so lamparaan na laman.+ Kanian no akasentro* so matam, magmaliw a masnag* so interon laman mo.23 Balet no say matam et maibeg,*+ magmaliw ya ambilunget so interon laman mo. No say liwawan walad sika et kabilungetan manaya, agaylay bilunget na satan!24 “Anggapoy toon nayarian toy manpaaripen ed duaran katawan; ta balanglan busolen to imay sakey tan aroen to imay sananey,+ odino sikatoy mansiansia ed sakey tan balawen to imay sananey. Agyo nayarian so manpaaripen ed Dios tan ed Kayamanan.+25 “Kanian ibagak ed sikayo: Agkayo la mapagpaga+ ed bilay* yo no antoy kanen yo odino inumen yo odino ed no antoy ikawes yo.+ Agta mas mabli ni so bilay* nen say naakan tan mas mabli ni so laman nen say kawes?+26 Imano yo pan maong iray ontitikyab a manok;+ ag-ira mantatanem na bukel odino manaani odino mantitipon diad saray kamalir, balet papakanen ira na Ama yod tawen. Agta mas mabli kayo ni nen say sikara?27 Siopad sikayo so makapangarum na sankasiko* ed dukey na bilay to lapud pampapaga to?+28 Ontan met, akin a pampapagaan yoy ikawes yo? Imano yon maong iray lirio ed uma, no panon so ibabaleg da; ag-ira mansasagpot, odino manggagaway kawes da,29 balet ibagak ed sikayo ya anggan si Solomon,+ a sankayamanan lan too, et ag-akapankawes na singa sakey ed saraya.30 Kanian no kakawesan na Dios iray tanaman ed uma a wala natan insan nabuas et ibuntok ed apoy, agta mas lalon kawesan to kayo, sikayo ran kulang so pananisia yo?31 Kanian agkayon balot manpapaga+ ya ibaga yon, ‘Anto kasi kanen mi?’ odino, ‘Anto kasi inumen mi?’ odino, ‘Anto kasi isulong mi?’+32 Ta sarayan amin so panseseetan ya anapen na saray nasyon. Amta na Ama yod tawen a nakaukolan yo irayan amin.33 “Itultuloy yo sirin ya anapen nin unona so Panarian tan say inkatunong To, tan sarayan amin a bengatla et niarum ed sikayo.+34 Kanian agkayon balot mapagpaga nipaakar ed ontumbok ya agew,+ ta wala ni ray kapagaan ed ontumbok ya agew. Magenap la ray problema ed kada agew.
Saray paimano ed leksab
^ Odino “regalo ed saray mairap-bilay.” Nengnengen so Glosaryo.
^ Odino “ipasen komon a sagrado; ipasen komon a masanto.”


text:
Alif, Lam, Mim, Ra. (so Allah i Matao ko paka-aantapan Iyan on.) Giyaya so manga ayat ko kitab: Na so initoron rka a phoon ko Kadnan ka na bnar; na ogaid na so kadaklan ko manga manosiya na di siran mapaparatiyaya.
So Allah so iniporo Iyan so manga langit a da a manga polaos a khaylay niyo skaniyan; oriyan iyan na pithandingan Iyan so kapaar; go piyaka phasiyonot Iyan so alongan ago so olan (sa gii ron kanggonai). Oman i isa on na pphalalagoy sii ko wakto a mappnto. Titilikn Iyan so pkhawlawla, pphayagn Iyan so manga tanda, ka an iyo matangkd so kimbaratmowaan ko Kadnan iyo.
Go Skaniyan so komiyayat ko lopa, go tiyagoan Iyan oto sa manga palaw, go manga lawasayg: Na so oman i manga onga na biyaloy Niyan on a ngganapa a dowa: Ipndalong Iyan so gagawii ko dawndaw. Mataan! a adn a matatago roo man a titho a manga tanda ko pagtaw a pphamimikirann iran!
Go adn a matatago ko lopa a pizalbo a makandadaidair, go manga pamomolan a manga anggor, go prpran, go manga korma a khika riringkit, go di mariringkit: Pphakaygan sa ig a isa; na inilbi Ami so sabaad on ko sabaad sii ko kapkhanawn. Mataan! a adn a matatago roo man a titho a manga tanda ko pagtaw a pnggdagdaan iran!
Na oba ka phammsa, na aya iphammsa na so katharo iran a:"Ino amay ka mbaloy kami a botha, ba mataan! a skami na khatago kami dn ko kaadn a bago?" Siran so miyamangongkir ko Kadnan iran. Go siran man na so manga sangkali na mitogor ko manga lig iran: Go siran man i manga taw ko naraka, siran na ron siran on dn makakakal!
Na phangnin iran rka a kagaan o marata ko dapn so mapiya a: Sabnar a miyaypos ko miyaonaan iran so manga siksa ko lagid iran! Na mataan! a so Kadnan ka na titho a Malai-maap ko manga manosiya sii ko gi iran kandarowaka, go mataan! a so Kadnan ka na titho a Sangati-kapaniksa.
Na gii tharoon o siran a da pamaratiyaya a:"Ino a da a initoron on a tanda a phoon ko Kadnan iyan. Ska (ya Mohammad) na matag pphamakaiktiyar; na adn a bagian o oman i pagtaw a giinggonanao."
So Allah na katawan Iyan so ipkhawgat o langowan o babay, go so pkhorangn o manga roranan a wata, go so iphagoman Iyan, na so langowan taman na zisii ko Allah so diyangka Iyan.
Katawan Iyan so masoln ago so mapayag, a Mala a Maporo.
Magizan on so pd rkano a taw a inipnanay niyan so katharo go so taw a inipakatanog iyan; go so taw a skaniyan na mag-una ko gagawii go so phapayag ko kadawndaw.
(So manosiya) Na adn a pphamagilisa on (a manga malaikat) sii ko onaan iyan go sii ko oriyan iyan a: Sisiyapn iran skaniyan phoon sa sogoan o Allah. Mataan! a so Allah na di Niyan pagalinn so btad o pagtaw taman sa di iran alinn so btad o manga ginawa iran. Na igira a adn a piyakaantap o Allah ko pagtaw a marata, na da a phakarnon, go da a bagian iran a salakaw Rkaniyan a kaphanarigan.
Skaniyan so pphakiilay Niyan rkano so kilat, sa kalk na,go inam: Go Phagadn ko manga gabon, a khikappndan (sa oran)!
Go pthasbik so dalndg sa podi Rkaniyan, go so manga malaikat phoon sa kalk Rkaniyan: Na pmbotawanan Iyan so manga lthi, ipzogat Iyan oto ko taw a kabaya Iyan. Na siran na gii siran makiphapawala makapantag ko Allah, a Skaniyan i Sangati-kandadan´g!
Rk Iyan so katharo a bnar: Na so siran a pphanongganowin iran a salakaw ko Allah na da a khismbag iran kiran a mayto bo, inonta na lagid o ikakawa iyan so dowa palad a lima niyan ko ig, ka an makasampay ko ngari iyan na di ron phakasampay skaniyan: Ka da ko pangni o da pamaratiyaya inonta na matatago sa ilang.
Na pzojiod sa bagian o Allah so matatago ko manga langit ago so lopa sa onot ago tgl go (pzojiod) so manga along iran ko manga kapipita, go so manga kagabi gabi.
Tharoang ka:"Antawaa i khirk ko manga langit ago so lopa?" Tharoang ka a:"So Allah." Tharoang ka a:"Ino niyo khowaa so salakaw Rkaniyan a manga panarigan, a da a mipapaar iran a rk o manga ginawa iran a gona ago morala?" Tharoang ka:"Ba magizan so bota ago so pphakaylay? Antawaa ba magizan so manga lilibotng ago so maliwanag? Ba so piyangmbaalan iran a manga sakoto o Allah na miyaka pangadn siran sa lagid o kiya pangadn o Allah, na miyaka zasaropai kiran so manga kaadn?" Tharoang ka a:"So Allah i miyadn ko langowan taman: Go Skaniyan so Isaysa, a Phakabaas."
Piyakatoron Iyan a phoon ko langit so ig, na tomiyoga so manga baogan, sii ko diyangka iyan: Na miyakaawid so dgan sa borabora a maliliyawaw na pd on so pkhatonag iran ko apoy a singanin sa parahiyasan, odi na pagigimo, borabora a lagid iyan. Lagid aya a kapphayaga o Allah ko bnar ago so ribat. Na so pman so borabora na pkhailang a mibobowang; na so pman so phakaompiya ko manga manosiya na ptharg ko lopa. Lagid aya a kapphayaga o Allah ko manga ibarat.
Bagian o siran a tiyarima iran so (katharo o) Kadnan iran so mapiya. Na siran oto a da iran tarimaa skaniyan na apiya pn mataan! a rk iran so matatago ko lopa langon, go babidn pn a lagid iyan, na iyaon iran oto sa ginawa iran (na di kiran matarima). Siran man na bagian iran so marata a itongan: Go darpa iran so naraka Jahannam a mikharatarata a kadnan!
Ino so taw a bbnarn iyan a aya bo a initoron rka a phoon ko Kadnan ka na so bnar, ba lagid o taw a skaniyan na bota? Aya bo a phakasabot on na so manga papantas i akal;
Siran na itotoman iran sa tarotop so diyandi o Allah, go di siran pndorat ko pasad.


text:
KAPITULO 22
No Akin ya Ag-itayo Mantila
BILBILANG ta imbaga na sakey ya ugaw a bii ed nanay to: “On, onsempet ak a tampol kayari na klase.” Balet ta agni sinmempet tan nanggalaw ni kaiba toray kaaro to insan to ibaga ed nanay to: “Agak ni pinasempet nen madam ko kayari klase mi.” Duga kasi so pangibagay ontan?—
Odino bilbilang ta imbaga na ugaw a laki ed tatay to: “Andi pa, agko sinipa so bola ed abung.” Balet panon to no talagan ginawa to? Makapuy kasi so pangibagan agto ginawa?—
Impanengneng ed sikatayo na Sankamaongan a Managbangat so dugan gawaen. Inkuan to: ‘Say salita yon On et kabaliksan toy On, tan say Andi, et Andi; ta say antokaman ni et nanlapud mauges.’ (Mateo 5:37, NW) Antoy labay ya ibaga nen Jesus ed satan?— Say labay ton ibaga et nepeg tayon tooren so ibaga tayo.
Walay istorya ed Biblia a mangipapanengneng no panon kaimportante so pangibagay katuaan. Satan so nipaakar ed duaran too ya ibabaga ran babangatan ira nen Jesus. Nengnengen ta no antoy agawa.
Kulang nin duay bulan kayari impatey nen Jesus, dakel a totoo so nanlalapud arawin pasen pian onla ed Jerusalem parad importantin piesta na saray Judio a tinawag a Pentecostes. Marakdakep so impanpaliwawa nen apostol Pedro ya imbaga to ed totoo so nipaakar ed si Jesus, a pinaoli nen Jehova. Saya so pilpilimeron impakaaral na dakel ed saraman so linma ed Jerusalem nipaakar ed si Jesus. Tan labay da ni makaaral na dakel. Kanian, antoy gawaen da ey?
Agni’ra inmalis. Balet agni abayag et arum ed sikara so naupotan la na kuarta, tan kaukolan da so tulong ta pian walay nisaliw day naakan da. Labay na saray babangatan ed Jerusalem a tulongan iray bisita. Kanian, dakel ed sikara so angilako na saray kayarian da tan inawit day kuarta ed saray apostol nen Jesus. Insan imbunog na saray apostol so kuarta ed saray mankaukolan.
Si Ananias tan say asawa to, si Safira, a membro na Kristianon kongregasyon ed Jerusalem, so angilako na dalin da. Anggapoy angibaga ed sikaran ilako da itan. Sikaran mismoy nandesisyon ed satan. Balet say ginawa ra et aliwan lapud inaro daray balon babangatan nen Jesus. Diad tua, labay nen Ananias tan Safira ya isipen na totoo a mao-maong ira. Kanian imbaga dan iter day amin a kuarta pian ontulong ed arum. Diad tua et daiset labat so inter da balet imbaga ran inter dan amin. Antoy nikuan mo ed satan ey?—
Antam, akinengnengan si Ananias ed saray apostol. Inter toy kuarta ed sikara. Siempre, amta na Dios ya agto inter ya amin. Kanian impaamta na Dios ed si apostol Pedro a mantitila si Ananias.
Insan inkuan nen Pedro: ‘Ananias, akin ya inabuloyan moy Satanas a gawaen mo iya? Say dalin et gawam. Agmo kaukolan ya ilako itan. Tan anggan sano alakom lay dalin, sikay akauley no antoy gawaen mo ed kuarta. Balet akin a mankuankuanan kan inter moy amin a kuarta anta daiset labat so inter mo? Lapud saya et mantitila ka, aliwan dia ed sikami labat, noagta ed Dios.’
Aliwan ludlurey itan a bengatla. Nantila si Ananias! Agto ginawa so imbaga ton gawaen to. Nankuankuanan labat a gawaen to itan. Ibabaga na Biblia ed sikatayo no antoy tinmumbok ya agawa. Inkuan to: ‘Diad impakarengel ed saray salita nen Pedro, atumba tan inatey si Ananias.’ Pinatey na Dios si Ananias! Kayari na saman, say bangkay to so imponpon ed paway.
Kalabas na ngalngali taloy oras, sinmabi si Safira. Agto amta so agawa ed asawa to. Kanian tinepetan nen Pedro: ‘Kasin inlako yon dua so dalin ed presyo ya inter yo ed sikami?’
Inmebat si Safira: ‘On, inlako mi so dalin ed ontan a presyo.’ Balet ta nantila! Insinop day arum a kuarta parad inkasikara manlapud nanlakoan day dalin. Kanian pinatey met na Dios si Safira.
Antoy naaralan ta manlapud agawa ed si Ananias tan Safira?— Naaralan ta’n aglabay na Dios iray matila. Naynay a labay ton ibaga tayoy tua. Balet dakel a totoo so mangibabagan aliwan makapuy so mantila. Duga iraman a totoo kasi?— Kasin antam a say sengegan na amin a sakit, ot-ot, tan ipapatey ed dalin et lapud impantila?—
Nonoten, say Diablo so nantila ed sankaunaan a bii, si Eva. Imbaga to ed si Eva a sikatoy ag-ompatey no sumlangen toy Dios tan mangan ed bunga ya imbaga na Dios ya agto kanen. Anisia si Eva ed Diablo tan angan na bunga. Asagyat to met si Adan a mangan. Kanian nankasalanan ira, tan amin ya iyanak da so makasalanan. Tan lapud sikaray makasalanan, amin ya ananak nen Adan so manirap tan ompatey. Panoy inggapo na amin a kairapan?— Ginmapo itan ed impantila.
Kanian imbaga nen Jesus a say Diablo so ‘matila tan ama na tila’! Sikatoy pilpilimeron nantila. No mantila so sakey, aaligen to so inmunan ginawa na Diablo. Nepeg tayon nonoten iya no natutukso itayon mantila.
Kapigan mo nalikna a natukso kan mantila?— Agta sano akagawa ka na makapuy?— Nayarin walay aderal mo, anggaman agmo ginagala. No natepetan ka, kasin ibagam a say agim so akaderal ed satan? Odino mankuankuanan kan agmo amta no akin ya aderal itan?—
Panon to no kaukolan mo a gawaen so asainmin mo, balet ta agmo ginawan amin itan? Kasin ibagam a ginawam lan amin itan, anggano andi ni?— Nepeg tayon nonoten si Ananias tan Safira. Agda imbagan amin so tua. Tan impanengneng na Dios no panon kauges itan diad impamatey to ed sikara.
Kanian antokaman so gawaen tayo, lalon makapuy so pansumpalan no itila tayo itan, tan ompan agtayo ni ingen ibagan amin so tua. Inkuan na Biblia: ‘Salitaen yo so katuaan.’ Inkuan to met: “Agkayo mantitilaan.” Naynay a sasalitaen nen Jehova so katuaan, tan iilaloan ton ontan met so gawaen tayo.
Naynay tayon salitaen so katuaan. Ontan so punto na Exodo 20:16; Uliran 6:16-19; 12:19; 14:5; 16:6; tan Hebreos 4:13.
Manaral Ni
ONLIING!
No Mantitila so Anak Mo
Antoy nepeg mon gawaen no mantitila so anak mo? Ipaliwawa na sayan artikulo so bilin na Biblia ya ontulong ed sikan ibangat ed anak mo ya importante so pangibagay tua.


text:
Saray inaatey et inukom diad arap na amputin trono (11-15)
20 Tan anengneng koy sakey ya anghel ya onleleksab manlapud tawen a sankaegnaan toy tombok na kaaralman+ tan sakey a baleg a gulonggulong.2 Inerel to so dragon,+ say sankaunaan ya uleg,+ say Diablo+ tan Satanas,+ tan binalor to ed 1,000 taon.3 Tan sikatoy imbantak to ed kaaralman+ tan sinaraan to itan tan inikdan toy tatak, pian agto la napalikdo iray nasyon anggad kasumpal na 1,000 taon. Kayari na saya, sikatoy ibulos a magano.+4 Tan akanengneng ak na saray trono, tan saramay akayurong ed saratan et naikdan na autoridad a mangukom. On, anengneng ko ray kamarerwa* na saramay pinatey* lapud impantasi ra nipaakar ed si Jesus tan impanpulong da nipaakar ed Dios, tan saramay agnandayew ed atap ya ayep odino ed imahen to tan agmet angawat ed marka diad moling da tan diad lima ra.+ Tan sikaray abilay tan nanuley bilang arari a kaiba na Kristo+ diad 1,000 taon.5 (Saray arum ya inatey+ et ag-abilay anggad kasumpal na 1,000 taon.) Saya so unonan kioli.+6 Maliket tan masanto so siopaman a kabiangan ed unonan kioli;+ diad sikara et anggapoy pakayari na komaduan ipapatey,+ balet magmaliw iran saserdote+ na Dios tan say Kristo, tan manuley ira bilang arari a kaiba to diad 1,000 taon.+7 Natan kasumpal na 1,000 taon, ibulos si Satanas ed akaprisoan to,8 tan sikatoy ompaway pian palikdoen iramay nasyon diad apatiran suyok na dalin, say Gog tan Magog, pian tiponen to ra parad guerra. Say karakel da et singa buer ed dayat.9 Tan kinmayat ira ed interon dalin tan pinaliberan day kampo na saray masanto tan say inad-aron syudad. Balet pinmelag so apoy manlapud tawen tan inupot ira na satan.+10 Tan say Diablo a mamapalikdo ed sikara et imbantak ed dayat na apoy tan asupre, a ditan so kawalaan la na atap ya ayep+ tan say palson propeta;+ tan pairapen* ira ed agew tan labi ya anggad angga.11 Tan anengneng ko so baleg ya amputin trono tan samay akayurong ed satan.+ Diad arapan to et naandi so dalin tan say tawen,+ tan agla iraya naromog.12 Tan anengneng ko ray inaatey, saray ordinaryo tan saray prominente, ya akaalagey ed arap na trono, tan wala ray alukasan a lukot. Balet wala ni sananey a lukot ya alukasan; satan so lukot na bilay.+ Diad panamegley na saray akasulat ed saray lukot, saray inaatey et inukom unong ed saray gawa ra.+13 Tan inter na dayat iray inaatey a wadtan, tan say patey tan say Lubok* et inter da ray inaatey da, tan sansakey iran inukom unong ed saray gawa ra.+14 Tan say patey tan say Lubok* et imbantak ed dayat na apoy.+ Say dayat na apoy+ et mankabaliksan na komaduan ipapatey.+15 Ontan met, siopaman ya ag-akasulat ed libro na bilay+ et imbantak ed dayat na apoy.+


text:
Soti so (Allah a) piyakalalakaw Niyan so oripn Iyan (a Mohammad) ko kagagawii phoon ko Masjid Al-Haram sii ko Masjid Al-Aqsa, so piyakandaklan Ami sa mapiya so mliliyota on, - ka phakaylayn Ami skaniyan ko manga tanda Ami: Mataan! a so Allah so Pphakan´g, a Pphakaylay.
Na inibgay Ami ko Mosa so kitab, go biyaloy Ami skaniyan a toroan ko manga moriyataw o Israil, - (pitharo Ami a:)"Da a khowaan iyo a salakaw Rakn a sasarigan."
(Hay) Kiyababadan ko taw a riyoran Ami a pd o Noh (ko kapal), mataan! a so Noh na aya btad iyan na oripn, a mananalamat.
Na piyakitokawan Ami ko manga moriyataw o Israil sii ko kitab, a mataan! a phaminasa kano dn ko lopa sa makadowa, go mataan! a phangarasi kano dn sa kapangarasi a mala!
Na amay ka makawma so diyandi a paganay sa dowa oto, na pakipangarasiyan Ami skano ko manga oripn Ami a adn a bagr iyan a mitataralo: Na pakaphagazogaan iran so pagltltan o manga walay; na miyabaloy a diyandi a mapnggolawla.
Oriyan iyan na ikasoy Ami rkano so kappgsa kiran: Go bgan Ami skano sa manga tamok (a madakl), go manga wata, go balowin Ami skano a madakl a taw.
(Na pitharo Ami a:) O phiyapiya kano, na miyakaphiyapiya kano sa rk o ginawa niyo; na o mbinasa kano, na rk o ginawa niyo. Na amay ka makawma so diyandi a mori, (na pakapangarasin Ami siran), ka an iran mapakarimng so manga paras iyo, go an siran makasold ko Masjid (Al-Aqsa) lagid o kiyapakasold iran on ko paganay a kiya okitan, go an iran mabinasa so miyamgs sa mala a kapaminasa.
Masikn so Kadnan iyo na ikalimo kano Niyan; na o kasoy kano (maminasa), na ikasoy Ami (so siksa rkano): Na inisnggay Ami so naraka Jahannam a tharongkoan ko miyamangongkir.
Mataan! a giya ungkai a Qor´an na phakatoro ko skaniyan a lbi a matitho, go pphanotholn iyan ko miyamaratiyaya a siran so minggagalbk ko manga pipiya, a mataan! a adn a bagian iran a balas, a lbi a mala;
Na mataan! a siran a di mapaparatiyaya ko akhirat, na mithiyagar Kami sa bagian iran a siksa a malipds.
Na pphangnin o manosiya so marata (igira a pkhararangitan) lagid o kapphangniya niyan ko mapiya, na tatap a so manosiya na gaanggaann.
Na biyaloy Ami so gagawii ago so dawndaw a dowa a tanda: Na piyakasalm Ami so tanda a gagawii, na biyaloy Ami so tanda o dawndaw a masindaw; ka ang kano gii makambabanog sa riskhi a phoon ko Kadnan iyo, go an iyo katokawi so bilangan o manga ragon, go so itongan: Na so langowan taman na piyagosay Ami skaniyan sa marayag a kapagosay.
Na oman i manosiya na initambd Ami ron so sorat o amal iyan sii ko lig iyan: Na pakagmawn Ami ron sa alongan a qiyamah a sorat a masangat iyan a makakayat.
(Tharoon on a:)"Batiya angka so sorat ka: Makatatarotop so ginawang ka sa alongan nai a phamagitong rka."
Sadn sa komdg ko ontol, na phakakdg ko ontol sa rk bo a ginawa niyan: Na sadn sa somilay, na phakasilay sa rombo phakatana: Na di khaawidan o baradosa so dosa o pd iyan: Na di Kami phaniksa taman sa di Kami makasogo sa sogo.
Na igira a kabaya Ami a kabinasa Ami ko phagingd, na sogo on Ami so manga nakoda rkaniyan (a nggolalan ko manga rasol) na ndarowaka siran roo; na mapatot on so katharo (a siksa): Na binasaan Ami skaniyan sa tarotop a kabinasa.
Na madakl a bininasa Mi ko manga pagtaw a miyaoriyan o Noh. Na makatatarotop so Kadnan ka sii ko manga dosa o manga oripn Iyan a Kaip a Pphakaylay.
Sadn sa aya btad iyan na kabaya iyan so magaan, na nggagaanan Ami ron sii (sa doniya) so khabayaan Ami sii ko taw a kabaya Ami: Oriyan iyan na isnggay Ami a rk iyan so naraka Jahannam a phakasold on a kapapaawingan, a mibobowang.
Na sadn sa kabaya iyan so akhirat, go panamaran iyan nggalbk so pnggalbkn rkaniyan, a skaniyan na mapaparatiyaya, - na siran man na miyabaloy so galbk iran a tatarimaan.
Oman i isa na pmbgan Ami so siran nai go so siran aya, ko pammgayan o Kadnan ka: Na da ko btad o pammgayan o Kadnan ka iba kharn.


text:
KAPITULO 7
Proteksion ed Sika so Katutulok
LABAY mo kasi no sarag mo a nagawaan so amin a labay mo? Kasin walaray panaon a labay mon anggapo komon so mangibaga ed sika na labay mon gawaen? Sige pa sirin, ibagam pa’d siak no antoy nikuan mo.—
Balet dinan so magmaong ed sika? Kasin talagan maong so panggawa na antokaman a labay mo? Odino mas maong so pansumpalan na saray bengatla no tuloken moy tatay tan nanay mo?— Ibabaga na Dios a nepeg mon tuloken so atateng mo, kanian wala so maabig a rason na panggawa’d satan. Nengnengen ta no natalosan ta so rason.
Pigaray taon mo la?— Antam no pigaray taon la nen tatay mo?— Pigaray taon la nen nanay mo odino nen baim o si lakim?— Mas abayag laran manbibilay nen say sika. Tan no mas mabayag so pakapambilay na too, mas dakel so panaon ton manaral ed saray bengatla. Mas dakel so narengel to tan mas dakel so nanengneng to tan dakel so nagawaan to nin bengatla kada taon. Kanian saray ugugaw ni so makaaral manlapud saray matakken la.
Walay kabat mon mas ugaw nen say sika?— Kasin dakel so antam nen say sikato?— Akin a dakel ni antam?— Lapud mas abayag ka lan manbibilay. Dakel lay panaon mon makaaral na saray bengatla nen say mas ugaw nen say sika.
Siopa so mas abayag lan manbibilay nen say sika odino siak odino anggan siopa nin too?— Si Jehova a Dios. Dakel ni so amta to nen say sika, tan dakel ni so amta to nen say siak. No walay ipagawa to ed sikatayo, segurado itayon duga itan a gawaen, anggano singa mairap itan a gawaen. Kasin antam ya anggan say Sankamaongan a Managbangat et naimano ton aminsan a mairap so ontulok?—
Aminsan et walay mairap ya impagawa na Dios ed si Jesus. Impikasi itan nen Jesus, a singa nanengneng ta diad retrato. Oniay impikasi to: ‘No labay mo, ekal mo iyan kopa ed siak.’ Napatnagan ed sayan impikasi nen Jesus ya aliwan mainomay a naynay so panggawa na linawa odino panlabayan na Dios. Balet panon a sinumpal nen Jesus so pikakasi to? Antam?—
Sinumpal nen Jesus so pikakasi to diad impangibaga toy: ‘Komon ta aliwan say linawak so nasumpal noag say linawam.’ (Lucas 22:41, 42) On, labay to a say panlabayan na Dios so nasumpal, aliwan say panlabayan to. Kanian sikatoy tinmulok tan ginawa to so panlabayan na Dios imbes a say inisip ton maong.
Anto so naaralan tayo manlapud saya?— Naaralan tayo a dugan naynay so panggawa ed ibabaga na Dios, anggaman mairap itan a gawaen. Balet walay naaralan tayo ni. Kasin antam no anto itan?— Naaralan tayo a say Dios tan si Jesus et aliwan saksakey, a singa ibabaga na arum a totoo. Si Jehova a Dios so mas panguloan tan dakel so kabat to nen say Anak to, si Jesus.
No tuloken tayo so Dios, ipapanengneng tayon sikatoy inaro tayo. Ibabaga na Biblia: “Saya so aro na Dios, a sumpalen tayo so saray ganggan to.” (1 Juan 5:3) Kanian kaukolan tayon amin sirin a tuloken so Dios. Agta sikatoy labay mon tuloken?—
Bukayen tay Biblia tan nengnengen ta no antoy ipapagawa na Dios ed ugugaw. Basaen ta so ibabaga na Biblia diad Efeso kapitulo 6, bersikulo 1, 2, tan 3. Onia so nabasa: “Sikayon anak, ontulo’kayo ed saray kaatatengan yo dia ed Katawan; ta saya sikato so matunong. Igalang mo so amam tan inam (a sikato so manunan ganggan a wala so sipan to), ta makapaabig ed sika tan makapambilay ka na andukey dia ed tapew na dalin.”
Nengneng mo, si Jehova a Dios a mismo so mangibabaga ed sika ya ontulok ka ed si tatay tan si nanay mo. Antoy labay ya ibaga na “igalang” ira? Say labay ton ibaga et respetoen mo ira. Tan isisipan na Dios a no tuloken mo iray atateng mo, ‘maabig so pansumpalan mo.’
Walay istoryaen ko ed sika nipaakar ed totoo ya asalba so bilay da lapud tinmulok ira. Sarayan totoo so nanayam nensaman diad baleg a syudad na Jerusalem. Dakel a totoo ed satan a syudad so agdinmengel ed Dios, kanian pinasakbayan ira nen Jesus a deralen na Dios so syudad da. Impasakbay met nen Jesus ed sikara no panon iran makalegyas no inaro ra so maptek. Inkuan to: ‘Sano nanengneng yo so Jerusalem a niliber la na saray sundalo, amtaen yo ya asingger la so kadederal na satan. Kanian panaon la ya ompaway ed Jerusalem tan ombatik diad saray palandey.’
Singa ed imbaga nen Jesus, saray sundalo so linmusob ed Jerusalem. Satan so pinaliberan na saray sundalo na Roma. Insan, lapud ag-amtan rason et tinmaynan iray sundalo. Say amta na dakel a totoo et anggapo lay peligro. Kanian ag-ira tinmaynan ed syudad. Balet anto so imbaga nen Jesus a nepeg dan gawaen?— Anto so gawaen mo no manaayam ka ed saman diad Jerusalem?— Saramay anisia ed si Jesus et tinaynan da so kaabungan da tan binmatik ira’d kapalandeyan ya arawi ed Jerusalem.
Linmabas so sakey taon et anggapo so agawa ed Jerusalem. Diad komaduan taon, anggapoy agawa. Tan diad komatlon taon, anggapoy agawa. Say amta na arum a totoo et makulangkulang iramay tinmaynan ed syudad. Balet diad komapat a taon, pinmawil iray sundalo na Roma. Pinaliberan da lamet so Jerusalem. Diad saman et atrasado la so itaynan. Diad saman et dineral la na saray sundalo so syudad. Dakel a totoo ed loob to so inaatey, tan saray mabilay so inaawit tan impriso da ira.
Balet anto so agawa ed saramay tinmulok ed si Jesus?— Sikaray asalba. Arawi ira’d Jerusalem. Kanian ag-ira alanor. Proteksion ed sikara so katutulok.
No matulok ka, kasin proteksion met itan ed sika?— Nayarin ibaga na atateng mo ya agkan balot manggagalaw diad karsada. Akin ya ibabaga da itan?— Lapud ompan natalapos ka na luluganan. Balet no maminsan et isipen mo: ‘Anggapo iray luluganan ed karsada natan. Ag’ak natalapos. Arum ya ugugaw so manggagalaw diad karsada, tan agko nira anengneng ya atalapos.’
Ontan so pakaamta na dakel a totoo ed Jerusalem. Kayarin tinmaynan iray sundalo na Roma, singa itan mareen. Arum so nanayam ni ed syudad. Kanian sikara met so ag-inmalis. Sikaray apasakbayan la, balet agda dinengel. Bilang resulta, inaatey ira.
Nonoten lamet so sananey ya alimbawa. Kasin asalim lay nanggalaw na gurabis?— Singa makapaliket so pakanengneng ed apoy no igusgos moy palito. Balet mapeligro so panggalaw na gurabis. Nayarin napoolan so interon abung, tan nayarin ompatey ka!
Tandaan, kaukolan so itulok ed amin a panaon, tan no naynay kan ontulok, satan so proteksion ed sika. Tan siopa la imay mangibabaga ed sika ya, ‘Sikayon anak, ontulok kayo ed atateng yo’?— Say Dios. Et, tandaan, ya ibabaga to itan lapud inaro to ka.
Basaen natan irayan teksto a mangipapanengneng ed kaimportantian na katutulok: Uliran 23:22; Eclesiastes 12:13; Isaias 48:17, 18; tan Colosas 3:20.


text:
JW LIBRARY
Man-search ed Biblia o Publikasyon—Android
Diad search feature na JW Library, sarag moy mananap na salita o grupo na salita ed Biblia odino diad publikasyon.
Tumboken irayan instruksion pian man-search:
Man-search ed Biblia
Sarag moy man-search na salita odino grupo na salita diad Biblia ya babasaen mo.
Pindoten so Search button; insan i-type so salita ya labay mon anapen. Legan kan manta-type, nanengneng mo ray suggestion. Pindoten so sakey ya suggestion odino say Enter button diad keyboard pian nanengneng iray resulta.
Diad Top Verses, nanengneng iray maslak ya uusaren ya bersikulo ya nan-match ed in-search mo. Diad All Verses, nanengneng so amin ya bersikulo ya nan-match ed in-search mo based impantutumbokan na libro na Biblia. Diad Articles, nanengneng iray nan-match ed in-search mo ya walad introduksion tan ed saray apendise.
No man-type kay pigaran salita, sarag mon i-check so kahon ya Match Exact Phrase pian say ompaway labat et saray eksakton man-match ed in-search mo.
Man-search ed Publikasyon
Sarag moy man-search na salita odino grupo na salita diad publikasyon ya babasaen mo.
Pindoten so Search button; insan i-type so salita ya labay mon anapen. Legan kan manta-type, nanengneng mo ray suggestion. Pindoten so sakey ya suggestion odino say Enter button diad keyboard pian nanengneng iray resulta.
No man-type kay pigaran salita, sarag mon i-check so kahon ya Match Exact Phrase pian say ompaway labat et saray eksakton man-match ed in-search mo.
Man-search na Topic
No in-download moy Insight on the Scriptures, sarag moy man-search na topic ya walad Insight. Available iyan feature anggano anton Biblia odino publikasyon so babasaen mo diad app.
Pindoten so Search button; insan i-type so topic ya labay mon anapen. Legan kan manta-type, nanengneng mod saray suggestion iray man-match ya topic ya walad Insight on the Scriptures. Pindoten so topic pian lukasan so artikulo.
Sarayan feature et in-release nen Pebrero 2015 kaibad JW Library 1.4, ya compatible ed Android 2.3 odino ed mas balon bersion. No agmo nanengneng irayan feature, tumboken iray instruksion diad artikulon “Gapoan ya Usaren so JW Library—Android,” ya walad Sankabaloan Iran Feature.


text:
‘Inagew-agew ya Ililibitan Ak nen Jehova na Awit Ko’
Anggaman walay tubat-tubat ya sakit kon mamapairap ed siak, diad interon bilay ko et aliknak so maaron panangasikaso na Ama tayo ed tawen. Tan diad masulok lan 20 taon, talagan malikeliket ak ed panlilingkor kod si Jehova bilang payunir.
Nen 1956, nianak ak ya walay spina bifida. Lapud agkinmapot ya maong so neural tube ed spine ko, walay aderal ya nerve kanian ngalngali agak makaakar tan dakdakel ni linmesan graben sakit ko.
Antis ak ya niyanak, inyaralan na sanasawan misionero ya Tasi nen Jehova iray atateng ko. Nen ugaw ak, pigpigara ni so Tasi ed binalegan kon lugar diad Usakos, Namibia. Kanian aaralen mi bilang pamilya iray akaeskedyul ya aaralen ed kongregasyon. Nen pitoy taon ko, nampa-urostomy ak, sakey iyan operasyon ya binutawan day laman ko pian walay pawayay sirit. Nen 14 años ak, awalaan ak na epilepsy. Lapud arawdawi so high school ed sikami tan kaukolan ya asikasoen ak a maong na atateng ko, agko la nituloy so pani-eskuelak.
Anggaman ontan, nandesisyon ak ya pabiskegey espiritualidad ko. Dakel ed saray publikasyon tayo so agni nipatalos ed lenguahe min Afrikaans. Kanian nanaral ak ya manbasay English pian natalosan ko ray libro tayo. Nagmaliw ak ya manangipalapag tan nampabautismo ak ed edad ya 19. Diad sinmublay ya apatiran taon, dakdakel so sakit ko tan problema ed emosyon. Sakey ni, diad lugar mi ya sankakabat iray totoo, ngalngali agko labay so manpulong lapud takot ed too.
Nen masulok ya 20 años ko, inmalis kamid South Africa, tan ditan et akapilimog ak ya siansia ed sakey ya kongregasyon. Talagan malikeliket ak ed satan! Balet, kaukolan koy manpaopera lamet—natan et colostomy.
Ag-abayag kayari na satan, nadngel koy paliwawa na sakey a manangasikaso na sirkito nipaakar ed panagpayunir. Sinmabid pusok so paliwawa to. Antak ya singa imposiblin nasarag ko ta masakit ak, balet aliknak lay tulong nen Jehova diad saray dinadalan kon irap. Kanian nan-apply ak ya regular payunir. Balet lapud kondisyon na laman ko, ag-inaprobaan na saray elder so aplikasyon ko.
Balet, nandesisyon ak ya gawaen koy anggaay nayarin ko diad ministeryo. Lapud suporta nen nanay ko tan arum ni, masulok ya anem bulan ya say oras ko et singa payunir. Apaneknekan ko ya labay kon talagay manpayunir tan agmakasbel so sakit ko. Nan-apply ak lamet, tan naaprobaan a siansia. Nen Setyembre 1, 1988, nagmaliw ak ya regular payunir.
Bilang payunir, naynay kon naliliknay suporta nen Jehova. Say pangibabangat koy katuaan ed arum imbes ya say pannonot lan pannonot ed situasyon ko so namprotekta, amabiskeg, tan tinmulong ed siak ya mas onapit ed si Jehova. Tan talagan malikeliket ak ed impakatulong kod pigaran indibidual ya angidedikad bilay da tan nampabautismo.
Tubat-tubat ni sakit ko, balet ‘inagew-agew ak ya ililibitan nen Jehova na awit ko.’ (Sal. 68:19) Agto ak labat tinulongan ya nasarag so situasyon ko; tinulongan to ak met ya na-enjoy so bilay!


text:
SAY PANAG-BANTAYAN Nobyembre 2015 | Siopa Iray Tasi nen Jehova?
Pian naamtaan so ebat, tepetan mo ran mismo.
MANUNAN ARTIKULO
Siopa Iray Tasi nen Jehova?
Onia met la kasi naisip mo ya singa abitla ed sayan artikulo?
MANUNAN ARTIKULO
Anton Klase na Totoo Iray Tasi nen Jehova?
Ompan nasurprisa ka ya anggan iner a bansa et wala ray Tasi nen Jehova.
MANUNAN ARTIKULO
Anto ray Papanisiaan na Saray Tasi nen Jehova
Amin ya papanisiaan mi et base ed Biblia.
MANUNAN ARTIKULO
Iner so Panlalapuan na Pundo Mi?
Panlalapuan na pundo mi? Panguusaran ed saratan?
MANUNAN ARTIKULO
Akin ya Manpupulong Kami?
Taloran rason no akin ya manpupulong kami ed interon mundo.
ISTORYAY BILAY
Nalmok so Mas Maong Nen say Inkasikat
Sakey labi biglan nagmaliw a sikat si Mina Hung Godenzi. Balet agmet manaya maliket.
Talaga Kasin Nakabat Tayoy Dios?
Saray nipaakar ed Dios ya agtayon balot natalosan et ontulong pian onapit tayod sikato.
Kasin Nadidismaya Kad Dios?
Kasin intepet mo met la: ‘Akin et inabuloyan na Dios ya nagawa yad siak?’
Ebat ed Saray Tepet ed Biblia
Siopa so makaekal na kairapan?


text:
Kasin Papaliisan na Saray Tasi nen Jehova Iray Datin Membro na Relihyon Da?
Saramay abautismoan ya Tasi nen Jehova balet ta agla manpupulong, odino agla miuulop ed sikami et agmi papaliisan. Diad tua, aanapen tan tutulongan mi ran ombiskeg lamet ed espiritual.
Ag-automatikon naekal so sakey ya akagawa na seryoson kasalanan. Balet, no say sakey ya bautismadon Tasi et lanang lan onsusumlang ed ganggan na Biblia tan agmanguuman, sikatoy kaukolan ya paliisan odino ekalen. Oniay ibabaga na Biblia: “
Ekal yo ed limog yo so mauges a too.”—1 Corinto 5:13.
Panon to balet no Tasi ni asawa tan ananak na samay inekal a Tasi nen Jehova? Agda la nitongtong ed sikato so nipaakar ed Biblia, balet mansiansia so relasyon da bilang pamilya. Agnaekal so aroan tan ulopan da bilang pamilya.
Saray nakal ya Tasi et sarag day onatendid saray aral mi. No labay da et sarag da met so makaawat na espiritual a simbawa ed saray elder na kongregasyon. Say gagala et pian natulongan imay nakal a nagawaan to lamet iray kualipikasyon na sakey a Tasi nen Jehova. Saray indibidual ya angitunda lad mauges a gagawaen da tan mangipapanengneng a talagan labay day manbilay unong ed prinsipyo na Biblia et nayarin magmaliw lamet a Tasi nen Jehova.


text: 3 Balet, no binilay kayo la a kaiba na Kristo,+ itultuloy yon anapen iray bengatlan walad tawen, a ditan et akayurong so Kristo diad nikawanan na Dios.+2 Iyapasakey yoy nonot yo ed saray bengatlan walad tawen,+ aliwan diad saray bengatlan walad dalin.+3 Ta inatey kayo, tan say bilay yo et niyamot ed Kristo unong ed linawa na Dios.4 Sano nipatnag so Kristo, salanti, say bilay tayo,+ nipatnag kayo met a kaiba to tan mibiang kayo ed gloria to.+5 Kanian, patey yo ray kabiangan na laman yo*+ nipaakar ed seksual ya imoralidad,* karutakan, agnakontrol a pantintindek ed sekso,+ makapasakit a pilalek, tan inkaagum, a saya et idolatriya.6 Nisengeg ed saratan a bengatla et onsabi so sanok na Dios.7 Ontan met so kagagawa yo nensaman* diad datin kabibilay yo.*+8 Balet natan, amin iraya et nepeg yon ekalen ed inkasikayo: say sanok, pasnok, kaugsan,+ makapasakit iran salita,+ tan mabanday a panagsalita,+ a saya et agnepeg ya ompaway ed sangi yo.9 Agkayo mantitilaan.+ Lakseb yoy daan a personalidad*+ pati saray kagagawa na satan,10 tan isulong yoy balon personalidad,+ a diad panamegley na suston kakabatan et napapasimbalo itan pian niyaninag so personalidad na Dios ya amalsa ed satan.+11 Diad satan et anggapoy Griego odino Judio, panagsegat odino agpanagsegat, dayo, Escita,* aripen, odino bulos a too; balet si Kristo so amin a bengatla tan sikatoy walad amin.+12 Unong ed saya, bilang pinili na Dios,+ masanto tan inad-aro, isulong yo so maaron panangabagey,+ kaabigan, inkamapaabeba,*+ inkaulimek,+ tan anos.+13 Itultuloy yon itepel so sakey tan sakey tan mabulos a perdonaen so sakey tan sakey+ anggano walay rason na sakey ya ireklamo imay sakey.+ No panon a si Jehova* et mabulos to kayon pinerdona, ontan met so gawaen yo.+14 Balet likud ni ed sarayan amin a bengatla, isulong yo so aro,+ ta saya so perpekton bedber na pankakasakey.+15 Ontan met, say kareenan na Kristo so manuley komon ed puso yo,*+ ta atawag kayo ed satan a kareenan pian magmaliw a sakey a laman. Tan ipanengneng yon misalsalamat kayo.16 Komon ta sigpot a manayam ed sikayo so salita na Kristo pati say amin a karunongan na satan. Itultuloy yon ibangat tan pasesegen* so sakey tan sakey diad panamegley na saray salmo,+ panangirayew ed Dios, tan espiritual a kansion a kakansionen a walaay pisasalamat, ya impapuso yon kansionen iratan parad si Jehova.*+17 Antokaman so gagawaen yo, diad salita odino gawa, komon ta gawaen yo so amin a bengatla diad ngaran na Katawan a Jesus, a pisalamatan yo so Dios ya Ama tayo diad panamegley to.+18 Asawan bibii, magmaliw kayon mapasakop ed kaasawaan yo,+ ta manepeg itan ed saray papatumbok na Katawan.19 Asawan lalaki, itultuloy yon aroen so kaasawaan yo+ tan agkayo magmamaliw a mapaspasnok* ed sikara.+20 Ananak, magmaliw kayon maunor ed atateng yo diad amin a bengatla,+ ta makapaliket iya ed Katawan.21 Kaamaan, agyo papasyodoten iray ananak yo,+ pian ag-ira nadismaya.22 Ariripen, diad amin a bengatla et magmaliw kayon matulok ed saray katawan yo diad dalin,+ aliwa labat a sano akanengneng ira, pian labat paliketen iray totoo, noagta diad masimoon a puso tan walaay takot ed si Jehova.*23 Antokaman so gagawaen yo, gawa yo itan ed interon kamarerwa* a singa parad si Jehova,*+ tan aliwan parad totoo,24 ta amta yo a si Jehova* so panlapuan na tawir ya awaten yo bilang tumang.+ Manpaaripen kayo ed Katawan, si Kristo.25 Segurado a samay manggagaway mauges et nadusa ed mauges a gagawaen to,+ ta anggapoy lalabien na Dios.+


text:
Definition Finder helps find more definition of word with permutation and combination which is include such as scrabble,puzzles,start with,end with,dictionary.
1 : Beyond.
Words with defination found in database when searching for ayont.Ayont
prep. & adv.
Beyond.
The word ayont uses 5 total characters with white space
The word ayont uses 5 total characters with white out space
The word ayont uses 5 unique characters: A N O T Y
Number of all permutations npr for ayont 120
Number of all combination ncr for ayont 120
Aeneid Aimed Amadou Amate Amid Amide Amido Amioid Amioidei Amit Amity Ammite Amniota Anatto And Aneath Anet Annat Annotto Annoyed Annuity Anode Anotta Ant Ant- Ant bird Ant egg Ant thrush Anta Antae Ant-bear Ant-cattle Ante Ante- Ant-eater Ant-hill Anti Antiae Anti-American Anti-federalist Anti-Gallican Anti-trade Ant-lion Aunt Auntie Aunty Awned Ayond Ayont
AYO AYN AYT AOY ANY ATY AON AOT ANO ATO ANT ATN YAO YAN YAT OAY NAY TAY OAN OAT NAO TAO NAT TAN YOA YNA YTA OYA NYA TYA ONA OTA NOA TOA NTA TNA YON YOT YNO YTO YNT YTN OYN OYT NYO TYO NYT TYN ONY OTY NOY TOY NTY TNY ONT OTN NOT TON NTO TNO
AYON AYOT AYNO AYTO AYNT AYTN AOYN AOYT ANYO ATYO ANYT ATYN AONY AOTY ANOY ATOY ANTY ATNY AONT AOTN ANOT ATON ANTO ATNO YAON YAOT YANO YATO YANT YATN OAYN OAYT NAYO TAYO NAYT TAYN OANY OATY NAOY TAOY NATY TANY OANT OATN NAOT TAON NATO TANO YOAN YOAT YNAO YTAO YNAT YTAN OYAN OYAT NYAO TYAO NYAT TYAN ONAY OTAY NOAY TOAY NTAY TNAY ONAT OTAN NOAT TOAN NTAO TNAO YONA YOTA YNOA YTOA YNTA YTNA OYNA OYTA NYOA TYOA NYTA TYNA ONYA OTYA NOYA TOYA NTYA TNYA ONTA OTNA NOTA TONA NTOA TNOA YONT YOTN YNOT YTON
ANOTY ANOYT ANTOY ANTYO ANYOT ANYTO AONTY AONYT AOTNY AOTYN AOYNT AOYTN ATNOY ATNYO ATONY ATOYN ATYNO ATYON AYNOT AYNTO AYONT AYOTN AYTNO AYTON NAOTY NAOYT NATOY NATYO NAYOT NAYTO NOATY NOAYT NOTAY NOTYA NOYAT NOYTA NTAOY NTAYO NTOAY NTOYA NTYAO NTYOA NYAOT NYATO NYOAT NYOTA NYTAO NYTOA OANTY OANYT OATNY OATYN OAYNT OAYTN ONATY ONAYT ONTAY ONTYA ONYAT ONYTA OTANY OTAYN OTNAY OTNYA OTYAN OTYNA OYANT OYATN OYNAT OYNTA OYTAN OYTNA TANOY TANYO TAONY TAOYN TAYNO TAYON TNAOY TNAYO TNOAY TNOYA TNYAO TNYOA TOANY TOAYN TONAY TONYA TOYAN TOYNA TYANO TYAON TYNAO TYNOA TYOAN TYONA YANOT YANTO YAONT YAOTN
A Y O N T AY AO AN AT YO YN YT ON OT NT AYO AYN AYT AON AOT ANT YON YOT YNT ONT AYON AYOT AYNT AONT YONT AYONT
A Y O N T AY AO AN AT YA OA NA TA YO YN YT OY NY TY ON OT NO TO NT TN AYO AYN AYT AOY ANY ATY AON AOT ANO ATO ANT ATN YAO YAN YAT OAY NAY TAY OAN OAT NAO TAO NAT TAN YOA YNA YTA OYA NYA TYA ONA OTA NOA TOA NTA TNA YON YOT YNO YTO YNT YTN OYN OYT NYO TYO NYT TYN ONY OTY NOY TOY NTY TNY ONT OTN NOT TON NTO TNO AYON AYOT AYNO AYTO AYNT AYTN AOYN AOYT ANYO ATYO ANYT ATYN AONY AOTY ANOY ATOY ANTY ATNY AONT AOTN ANOT ATON ANTO ATNO YAON YAOT YANO YATO YANT YATN OAYN OAYT NAYO TAYO NAYT TAYN OANY OATY NAOY TAOY NATY TANY OANT OATN NAOT TAON NATO TANO YOAN YOAT YNAO YTAO YNAT YTAN OYAN OYAT NYAO TYAO NYAT TYAN ONAY OTAY NOAY TOAY NTAY TNAY ONAT OTAN NOAT TOAN NTAO TNAO YONA YOTA YNOA YTOA YNTA YTNA OYNA OYTA NYOA TYOA NYTA TYNA ONYA OTYA NOYA TOYA NTYA TNYA ONTA OTNA NOTA TONA NTOA TNOA YONT YOTN YNOT YTON
From a- + yond.
ayont (not comparable)
ayont


text:
LEKSION 14
Akin ya Walay Organisasyon na Dios?
1. Akin et inorganisa na Dios so Israel nensaman?
Inorganisa na Dios iray ilalak nen patriarkan Abraham pian magmaliw iran sakey a nasyon tan inikdan to ra na saray ganggan. Sayan nasyon et tinawag ton “Israel” tan sikara so angimatalekan tod tuan panagdayew tan ed salita to. (Salmo 147:19, 20) Nabendisyonan sirin so amin a bansa panamegley na Israel.
Pinili na Dios iray Israelita pian magmaliw ya tasi to. Ipapanengneng na saray agawa ed sayan bansa no panon itayon minabang sano unoren tayo ray ganggan na Dios. (Deuteronomio 4:6) Kanian panamegley na saray Israelita et nakabat na arum so tuan Dios.
2. Akin et organisado iray tuan Kristiano?
Sinmabi panaon ya agla inunor na bansan Israel so Dios, tan say insalat nen Jehova ed sikara et say Kristianon kongregasyon. (Mateo 21:43; 23:37, 38) Bilang kasalat na saray Israelita, saray tuan Kristiano la natan so manlilingkor bilang saray tasi nen Jehova.
Inorganisa nen Jesus iray papatumbok to pian pulongan tan bangatan iray totood amin a bansa, diad ontan et magmaliw iran disipulo to. (Mateo 10:7, 11; 24:14; 28:19, 20) Pasyaan la iyan kimey diad sayan panaon na kasampotan na sistemay mundo. Natan labat nagagawa ya pankakasakeyen nen Jehova ed dugan panagdayew so minilyon a totood amin a bansa. (Apocalipsis 7:9, 10) Naorganisa iray tuan Kristiano pian makapanpabiskegan tan makapantulongan ira. Diad interon mundo, parehon impormasyon so aaralen na amin a kongregasyon diad saray aral da.
3. Panon ya ginmapo so organisasyon na Saray Tasi nen Jehova diad sayan modernon panaon?
Nen 1870’s, ginapoan a diskobrien na melag a grupo na saray estudyante na Biblia iray katuaan ya abayag lan niyamot. Amta ran inorganisa nen Jesus so Kristianon kongregasyon parad panagpulong a kimey, kanian inggapo ran impulong so Panarian diad dakel a bansa. Nen 1931, nandesisyon ira ya say ngaran da et Saray Tasi nen Jehova.
4. Panon ya naoorganisa iray Tasi nen Jehova?
Nen inmunan siglo, walay grupo na saray eksperiensyadon lalaki ya angasikasod amin ya Kristianon kongregasyon ed nanduruman bansa. Bibidbiren da ya si Jesus so Ulo na kongregasyon. (Gawa 16:4, 5) Ontan met natan, walay Mananguley ya Ulop (Governing Body) ya mangaasikasod amin a kongregasyon na Saray Tasi nen Jehova ed interon mundo. Satan ya ulop so mangaasikaso ed saray branch office ya mangipapatalos, mangiimprinta, tan mangibubunog na saray publikasyon ya base ed Biblia diad masulok ya 600 a lenguahe. Lapud satan, makapangitatarya so Mananguley ya Ulop na Makasulatan iran panamaseseg tan instruksion parad masulok ya 100,000 a kongregasyon ed interon mundo. Diad kada kongregasyon, wala ray kualipikadon lalaki ya manlilingkor bilang elder, odino manangasikaso. Maaro dan aasikasoen so pulok na Dios.
Naoorganisa kami pian ipulong so maong a balita tan bangatan iray totoo. Singa saray apostol, manpupulong kamid kaabungan. (Gawa 20:20) Mangiyoopresi kami met na panagaral na Biblia ed saray malabay ya mangamtad katuaan. Balet, aliwa labat ya organisasyon iray Tasi nen Jehova. Sakey kamin pamilya, tan say Ama mi et maar-aro. Say turing mid sakey tan sakey et sanaagi tan manaaroan kami. (2 Tesalonica 1:3) Naorganisa iray lingkor nen Jehova pian gawaey linawa na Dios tan tulongan so arum, kanian sikara so sankaliketan ya pamilya ed interon mundo.
Manaral Ni
Anto so Peteg ya Ibabangat na Biblia?
Mansiansia Ka ed Panangaro na Dios
Panon tayon nipanengneng so pangaro tan pisasalamat ed amin ya ginawa na Dios?
SIOPA RAY MANGGAGAWA NA LINAWA NEN JEHOVA NATAN?
Anton Klase na Totoo Iray Tasi nen Jehova?
Pigaran Tasi nen Jehova so kabat mo? Talaga kasin kabat mo kami?


text:
TEPET 3
Siopan Talagay Nanlapuan na Biblia?
“Insulat nen Moises so amin a salita nen Jehova.”
“Nankugip si Daniel tan akanengneng na saray pasingawey sanen akarukol. Insan insulat to so amin a detalye na kugip to.”
“Sanen nadngel yo ed sikami so salita na Dios, inawat yo itan, aliwan bilang salita na totoo, noagta bilang salita na Dios, a saya so katuaan.”
“Say interon Kasulatan et impuyan na Dios tan makagunggona parad panagbangat.”
“Say propesiya et agbalot niwala unong ed panlabayan na too, noagta saray sinalita na totoo et nanlapud Dios legan iran igigiya na masanton espiritu.”


text:
38 Insan inebatan nen Jehova si Job diad panamegley na maksil a dagem:+2 “Siopa yay mamapakilot ed simbawakTan mansasalita ya andiay kakabatan?+3 Iparaan mo pay inkasika, a singa sakey a laki;Tepetan ta ka, tan ipaamtam ed siak.4 Iner so kawalaan mo sanen inletneg koy dalin?+Ibagam ed siak, no iisipen mon natatalosan mo.5 Siopay angiyan na saray sukat to, no bilang ta amtam,Odino siopay angiyunat ditan na lubir a panagsukat?6 Antoy angipatoonan na saray lusek to,Odino siopay angiletneg na bato ed suyok to,+7 Sanen nambabansag ya inmeyag ed liket iray bitewen ed kabuasan,+Tan amin ya ananak na Dios*+ et inkasil day boses da ed panangirayew?8 Tan siopay nansara ed dayat, a kinapotan to itan+Sanen pinmultak itan manlapud eges,9 Sanen kinawesan ko itan na saray luremTan binalkot* ko na makapal a bilunget,10 Sanen inletneg koy panganggaan toTan inikdan ko na saray balewet tan saray puerta,+11 Tan inkuan ko, ‘Anggad dia labat so sabien mo, tan agka onlalampas;Anggad dia labat iray ataragey a daluyon mo’?+12 Asalim ta la* ya ingganggan so kabuasanOdino impaamta ed palbangon so pasen to,+13 A bembenan to ray sampot na dalinTan paandien to ray mauges?+14 Say dalin et nauuman a singa pitek a tetelpekan na tatak,Tan say itsura to et sankaimano a singa ed sakey a kawes.15 Balet say liwawa na saray mauges et binawi ed sikara,Tan say akatagey a taklay da et aputer.16 Akalasur ka ta la ed saray subol na dayatOdino ed araralem a danum pian manusisa?+17 Niparungtal ta lad sika iray puerta na patey,+Odino anengneng mo ta la iray puerta na makapal a bilunget?*+18 Atalosan mo ta la no panon kaawang so dalin?+Ibagam ed siak, no amtam iyan amin.19 Iner a direksion so panaayaman na liwawa?+Tan iner so pasen na bilunget,20 Pian niyakar mo itan ed teritorya toTan natalosan mo ray basbas a paarap ed ayaman to?21 Kasin amtam iya lapud niyanak ka laTan dakdakel la ray taon* mo?22 Akaloob ka ta la ed saray panagtiponan na niebe,+Odino anengneng mo ta la iray panagtiponan na uran a kristal,+23 Ya ipaparaan ko parad panaon na gonigon,Parad agew na panlalaban tan guerra?+24 Manlapud iner a direksion onkakayat so liwawa,*Tan iner so panlalapuan na dagem ed bukig ya onsisiplog diad dalin?+25 Siopay nanggawa na aagusan na delapTan say dadalanan na makarol tan malurem a bagyo,+26 Pian pauranen to diad pasen ya anggapoy toon manaayam,Diad kalawakan, a ditan et anggapoy totoo,+27 Pian napenepenek iray dalin ya aderal tan agnapanayamanTan ontubo iray dika?+28 Kasin walay ama na uran,+Odino siopay angilalak ed saray linaew?+29 Siopay akan-eges ed samay pinawayan na yelo,Tan siopay angiyanak ed saray kinmigtel a linaew ed tawen+30 Sanen saray danum et singa ra sinakoban na bato,Tan say tapew na araralem a danum et nagmaliw a yelo?+31 Sarag mo kasin ibuknol iray lubir na konstelasyon a Kima*Odino ukbaren iray singer na konstelasyon a Kesil?*+32 Sarag mo kasin itonton so sakey a konstelasyon* pian ompaway no panaon toOdino sarag mo kasin igiya so konstelasyon ya Ash* a kaiba na ananak to?33 Amtam ta iray ganggan a manuuley ed tawen,+Odino sarag mo kasin ipaakseb ed dalin so autoridad da?*34 Nikasil mo kasi boses mo anggad luremPian ombalasubos ed sika so maksil ya uran?+35 Sarag mo kasin ibaki iray kirmat?Insan ira ompawil ed sika tan ibaga ran, ‘Wadia kami la!’36 Siopay angiyan na karunongan ed saray lurem*+Odino siopay angiter na pakatalos ed saray makapakelaw a bengatla diad tawen?*+37 Siopa so marunong a sarag ton bilangen iray lurem,Odino siopay makapangiyibung na saray buyog na tawen+38 Sano say dabok et magmamaliw a pitekTan saray tibagkol na dalin et manpepeketan?39 Sarag mo kasi maningkat na buagen na sakey a leonOdino peselen iray narasan a mabiskeg a leon+40 Sano akakebkeb ira diad ayaman daOdino manatambang ira diad ungib da?41 Siopa so mangitataryay naakan na wawak+Sano onkekerew na tulong ed Dios iray sibong toTan liber-liber ira lapud anggapoy naakan?
Saray paimano ed leksab
^ Sakey a balikas ed Hebreo ya ontutukoy ed saray anghel ya ananak na Dios.


text: 104 Idayew ko* si Jehova.+O Jehova a Dios ko, makapadinayew ka.+Akawesan kay katagyan* tan karlangan.+2 Akasulong ed sikan singa kawes so liwawa;+Ibubuskag mon singa abel a tolda so katawenan.+3 Iiyan mo ray biga na ayaman mo diad tapew na saray danum ed tagey,*+Gagawaen mon karwahe iray lurem,+Onaabante ka diad panamegley na saray payak na dagem.+4 Saray anghel mo et gagawaen mon makapanyarin puersa,*Saray lingkor mo et gagawaen mon apoy a mangaakmon.+5 Inletneg moy dalin diad saray pundasyon to;+Ag-itan nagalaw diad pasen to* ya anggad angga.+6 Sinakbongan mo itan na araralem a danum a singa kawes.+Saray danum et sinakoban day kapalandeyan.7 Diad pasnok mo et binmatik ira;+Diad tanol na karol mo et kinmuyat ira ed takot8 —Inmatagey iray palandey+ tan inmabeba iray lawak—Paonlad pasen ya inletneg mo parad sikara.9 Angiyan ka na ketegan, a ditan et ag-ira nayarin onlampas,+Pian agda lan balot sakbongan so dalin.10 Papapawayen mo ray subol diad saray lawak;*Diad leet na saray palandey et manag-agus ira.11 Mangitatarya ra na danum parad amin ya atap ya ayep ed uma;Naaandi inkapgaan na saray atap ya asno.12 Diad abay da so panuubongan na saray siwit ed tawen;Unuuni ira diad saray sanga na masalompapak a kakiewan.13 Manlapud saray ayaman mod tagey et sasalogen mo ray palandey.+Say dalin et napno na bunga na saray kimey mo.+14 Patutuboen mo ray dika parad ayayepTan saray tanaman ya onkana ed katooan,+Pian napawalay naakan diad dalin15 Tan alak a mamapaliket ed puso na too,+Larak a mamapasileng ed lupa to,Tan tinapay a mamepenek ed puso to.+16 Naynay a nasasalog iray kiew nen Jehova,Saray sedro na Lebanon ya intanem to,17 A ditan manggagawa na ubong iray siwit.Saray kiew ya enebro so ayaman na dulakak.+18 Saray ataragey a palandey so ayaman na saray atap a kanding;+Saray angkakabaleg a bato so amotan na saray kuneho ed kabatoan.+19 Ginawam so bulan a panandaan ed saray aturon panaon;Say agew et amta to no kapigan onselek.+20 Papawalaen moy bilunget, tan onlalabi,+Diad satan et manliberliber so amin ya atap ya ayep ed katakelan.21 Saray malangwer a leon* et managlem no walay labay dan buagen+Tan manaanap iray naakan da manlapud Dios.+22 Sano ombubutay so agew,Ompapawil tan ondudukol irad saray ayaman da.23 Say too et oonlad trabaho to,Tan mankikimey anggad labi.24 Agaylay karakel na saray kimey mo, O Jehova!+Amin iratan et ginawam ed karunongan.+Say dalin et napno na saray ginawam.25 Wadtan so dayat ya araldalem tan maawa-awang,A kawalaan na agnabilang a mabilay a bengatla, saray angkekelag tan angkakabaleg.+26 Ditan ombiabiahe iray barko,Tan say Leviatan*+ a pinalsam pian manlangoylangoy ditan.27 Amin da et manaalagar ed sikaPian ikdan mo ray naakan diad panaon a nakaukolan da.+28 Saray iiter mo et titiponen da.+Sano ilulukas moy limam et napepenek ira na maong iran bengatla.+29 Sano iyaamot moy lupam, nagugulo ra.No ekalen moy espiritu ra, ompatey ira tan ompawil irad dabok.+30 No ibakim so espiritum,* napalsa ira,+Tan pasisimbaloen moy tapew na dalin.31 Say gloria nen Jehova et mansiansia ya anggad angga.Panliketan nen Jehova iray kimey to.+32 Sikatoy onnenengneng ed dalin tan onggigiwgiw itan;Didiwiten to ray palandey tan onaasewek iratan.+33 Kansionan ko si Jehova+ diad interon bilay ko;Kansionan ko na panangidayew so* Dios ko legan a mabilay ak.+34 Komon ta saray nononoten ko et makapaliket ed sikato.*Manliket ak lapud si Jehova.35 Saray makasalanan et naandi ed dalin,Tan anggapo lay naromog a mauges.+Idayew ko* si Jehova. Idayew yoy Jah!*


text:
KAPITULO 37
Nodnonoten si Jehova tan say Anak To
BILBILANG ta walay angiter ed sika na espisyal a regalo. Antoy liknaan mo ey?— Kasin misalamat ka labat insan lingwanan mo la so nanregalo ed sika? Odino sikatoy nodnonoten mo ontan met ed ginawa to’d sika?—
Inikdan itayo nen Jehova a Dios na espisyal a regalo. Imbaki toy Anak to ed dalin pian ompatey nisesengeg ed sikatayo. Antam no akin a kaukolan ya ompatey si Jesus nisesengeg ed sikatayo?— Saya so importantin maong a bengatla a nepeg tayon talosan.
Singa naaralan ta la diad Kapitulo 23, nankasalanan si Adan sanen sinumlang toy naspot a ganggan na Dios. Tan atawir tayo so kasalanan ed si Adan, say ama tayon amin. Kanian, antoy isipen mon kaukolan tayo ey?— Kaukolan tayoy balon ama, a singa panangibaga, sakey a nambilay ya ayadyari diad dalin. Siopa so isipen mon nayarin magmaliw ya ontan ya ama parad sikatayo?— Si Jesus.
Imbaki nen Jehova si Jesus diad dalin pian magmaliw a pinagka-ama tayo imbes a si Adan. Ibabaga na Biblia: ‘Say inmunan too, si Adan, so nagmaliw a kamarerwan mabilay. Say unor ya Adan so nagmaliw a sakey ya espiritu a manangiter na bilay.’ Siopa so inmunan Adan?— On, samay pinalsa na Dios manlapud dabok na dalin. Siopa so komaduan Adan?— Si Jesus. Ipapanengneng na Biblia iya sanen inkuan to: “Say inmunan too [si Adan] dia ed dalin so nanlapuan to, mangaraldalin; say komaduan too [si Jesus] dia ed tawen so nanlapuan to.”
Lapud inyalis na Dios so bilay nen Jesus manlapud tawen tan inyan to ed panag-anakan nen Maria, anggapon balot so atawir nen Jesus a kasalanan ed si Adan. Satan so rason no akin a si Jesus et ayadyarin too. (Lucas 1:30-35) Satan met so rason no akin ya oniay imbaga na anghel ed saray managpastol sanen nianak si Jesus: “Nianak ed sikayo so sakey a Manangilaban.” (Lucas 2:11) Balet pian magmaliw a Manangilaban tayo, antoy nepeg a gawaen ya unona na kapangiyanak a Jesus?— Kaukolan to ni so ombaleg, a singa si Adan. Insan si Jesus so nayarin magmaliw a ‘komaduan Adan.’
Si Jesus, a Manangilaban tayo, so magmaliw met a ‘Maandon Ama’ tayo. Ontan so impanawag ed sikato na Biblia. (Isaias 9:6, 7) On, say ayadyarin Jesus so nayarin magmaliw ya ama tayo imbes a si Adan, a nagmaliw ya ag-ayadyari sanen sikatoy nankasalanan. Diad ontan et nayarian tayon pilien so ‘komaduan Adan’ bilang ama tayo. Siempre, si Jesus a mismo et Anak nen Jehova a Dios.
Diad panaral nipaakar ed si Jesus, sikatoy naawat tayo bilang Manangilaban tayo. Nanonotan mo ni no iner a sikatayoy kaukolan a nisalba?— On, manlapud kasalanan tan ipapatey ya atawir tayo manlapud si Adan. Say ayadyarin bilay ya imbagat nen Jesus parad sikatayo sanen baleg la so atawag a dondon. Inter nen Jehova so dondon ta pian naperdona iray kasalanan tayo.
Seguradon agtayo labay a lingwanan so ginawa ed sikatayo na Dios tan say Anak to, agta ontan?— Impanengneng nen Jesus ed saray patumbok to so nikaduman paraan a makatulong ed sikatayon nanonotan so ginawa to. Pantongtongan ta itan.
Isipen pan wala ka ed tagey a kuarto diad sakey ya abung ed Jerusalem. Labi ed saman. Si Jesus tan saray apostol to so walad lamisaan. Diad lamisaan et walaray inkalot a kordero, tirampiak a tinapay, tan ambalangan alak. Nandurungo ira parad espisyal a panangan. Antam no akin?—
Sayan panangan et pian mangipanonot ed sikara ed ginawa nen Jehova nilasus taon lay apalabas, sanen saray totoo to, saray Israelita, so naaripen diad Ehipto. Diad saman a panaon et inkuan nen Jehova ed saray totoo to: ‘Mamatey kayo na kordero parad kada pamilya, tan ipuranis yoy dala to ed saray hamba na puerta na kaabungan yo.’ Insan inkuan to: ‘Loob kayo ed kaabungan yo, tan akan yo so kordero.’
Ginawa itan na saray Israelita. Tan diad saman a labi, say anghel na Dios so dinmalan ed dalin na Ehipto. Diad maslak a kaabungan et pinatey na anghel so panguloan ya anak. Balet sanen anengneng na anghel so dala na kordero ed saray hamba na puerta, nilabsanan to so abung. Diad saraman a kaabungan et anggapoy inatey ya ananak. Ataktakot a maong si Faraon, ya ari na Ehipto, ed ginawa na anghel nen Jehova. Kanian inkuan nen Faraon ed saray Israelita: ‘Bulos kayo lan onla. Taynan kayo ed Ehipto!’ Kanian, inlugan da ed saray kamelyo tan asno da iray kagawaan da tan tinmaynan ira.
Aglabay nen Jehova a lingwanan na totoo to no panon to iran imbulos. Kanian inkuan to: ‘Maminsan ed sakey taon nepeg moy mangan na singa kanen mo ed sayan labi.’ Tinawag da iyan espisyal a panangan bilang Paskua. Antam no akin?— Lapud diad saman a labi et ‘nilabsanan’ na anghel na Dios so kaabungan ya apuranisan na dala.
Si Jesus tan saray apostol to so mannononot ed saya sanen kinan da so pangdem ed Paskua. Kayari na satan, walay importantin maong a ginawa nen Jesus. Balet, antis ton ginawa et pinapaway to ni so agmatoor ya apostol a si Judas. Insan angala si Jesus na sakey ed keran tinapay, nampikasi, pinisagpisag to itan, tan impasa to ed saray babangatan to. “Ala yo, akan yo,” so inkuan to. Insan inkuan to ed sikara: ‘Sayan tinapay et kabaliksan toy laman ko ya iter ko sano ompatey ak nisengeg ed sikayo.’
Insan angala si Jesus na sakey a kopa na ambalangan alak. Kayari to lamet a nampikasi, impasa to itan tan inkuan to: “Inum kayo ed satan, amin yo.” Tan inkuan to ed sikara: ‘Sayan alak et kabaliksan toy dalak. Agla mabayag et niyibung so dalak pian nibulos kayo manlapud saray kasalanan yo. Itultuloy yon gawaen iya a pakanodnonotan ed siak.’
Kasin naimanom ya inkuan nen Jesus a nepeg ya itultuloy na saray babangatan a gawaen iya a pakanodnonotan ed sikato?— Agla ra mangan na pangdem ed Paskua. Imbes, maminsan ed sakey taon a gawaen da iyan espisyal a panangan pian nodnonoten si Jesus tan say impatey to. Sayan panangan et atawag a Pangdem na Katawan. Natan et say mabetbet a tawag tayo ed satan et Memoryal. Akin?— Lapud ipapanonot na satan ed sikatayo so ginawa nen Jesus tan say Ama to, si Jehova a Dios.
Say tinapay so mangipanonot ed sikatayo ed laman nen Jesus. Mabulos ton imbagat itan a laman ta pian nawalaan itayo na andi-anggaan a bilay. Tan komusta met so ambalangan alak?— Satan so mangipanonot ed sikatayo ed kablian na dala nen Jesus. Mas mabli itan nen say dala na kordero ed Paskua diad Ehipto. Antam no akin?— Ibabaga na Biblia a say dala nen Jesus so makaperdona ed saray kasalanan tayo. Tan sano amin a kasalanan tayo so nakal la, ag-itayo la mansakit, ontakken, tan ompatey. Nepeg tayon nonoten itan sano onatendi itayo ed Memoryal.
Amin kasi et nepeg a mangan na tinapay tan oninum na alak diad Memoryal?— Inkuan nen Jesus ed saraman so mangan tan uninum: ‘Mibiang kayo ed panarian ko tan onyurong ed saray trono diad tawen a kaibak.’ (Lucas 22:19, 20, 30) Kabaliksan na saya a sikaray onla ed tawen pian magmaliw ya arari a kaiba nen Jesus. Kanian saraman labat so walaan na ilalo a manuley a kaiba nen Jesus diad tawen so nepeg a mangan na tinapay tan oninum na alak.
Balet anggan saraman so agmangan na tinapay odino oninum na alak so nepeg ya onatendi ed Memoryal. Antam no akin?— Lapud inter nen Jesus so bilay to parad sikatayo met. Diad iyatendi ed Memoryal, ipapanengneng tayon agtayo lilingwanan. Nonodnonoten tayo so espisyal a regalo na Dios.
Saray Kasulatan a mangipanengneng ed kaimportantian na dondon bagat nen Jesus so mangilaktip ed 1 Corinto 5:7; Efeso 1:7; 1 Timoteo 2:5, 6; tan 1 Pedro 1:18, 19.


text:
AHrлo-pycckий пepeBoд RAY
- RAY
-
1) излyчeHиe 2) лyч 3) лyчeBoй 4) reoM. лyчиcTый 5) MaTeM. пoлyпpяMaя • to set up a ray — cTpoиTb xoд лyчa - absolute ray - central ray - closed ray - collimating ray - concordant ray - epipolar ray - exposed ray - extraordinary ray - extreme ray - geodesic ray - isolated ray - isotropic ray - marginal ray - negative ray - nodal ray - normalizing ray - open ray - optimal ray - origin of ray - paraxial ray - pertaining to ray - positive ray - principal ray - projecting ray - ray of light - reflected ray - refracted ray - reversed ray - rim ray - separation ray - set up ray - singular ray - skew ray - unlimited ray
English-Russian scientific and technological dictionary . AHrлo-Pycckий HayчHo-TexHичeckий cлoBapb. 2005


text:
Antoy Gagawaen Diad Kingdom Hall?
Loob ka tan nengneng mo.
Manaral Ni
MABETBET YA ITETEPET
Akin et Aliwan Simbaan so Tawag na Saray Tasi nen Jehova ed Panaaralan Da?
Amtaen no iner so nanlapuan na terminon “Kingdom Hall na Saray Tasi nen Jehova” tan akin a satan so uusaren mi.
SIOPA RAY MANGGAGAWA NA LINAWA NEN JEHOVA NATAN?
Akin ya Mangipapaalagey na Kingdom Hall Iray Tasi nen Jehova, tan Panon Dan Nagagawaan Itan?
Akin et Kingdom Hall so tawag ed pasen ya pandadayewan mi? Amtaen no panon ya ontutulong ed kongregasyon irayan simplin paalagey.
MAONG A BALITA YA NANLAPUD DIOS!
Akin ya Walay Organisasyon na Dios?
Ibabaga na Biblia no akin tan panon ya naoorganisa iray tuan Kristiano.


text:
2 Inad-arok ya ananak, insulat kod sikayo irayan bengatla pian agkayo makapankasalanan. Balet, no walay mankasalanan, walay sakey a mananulong tayo a kaiba na Ama, salanti, si Jesu-Kristo,+ a sakey a matunong.+2 Tan sikatoy sakey a bagat a pipupulangan*+ parad saray kasalanan tayo,+ ingen ta aliwan parad sikatayo labat noagta parad interon mundo.+3 Tan diad saya et amta tayo a sikatoy kabat tayo la no uunoren tayo ray ganggan to.4 Samay mangibabagan, “Sikatoy kabat ko la,” ingen ta agto uunoren iray ganggan to et matila, tan say katuaan et anggapo ed satan a too.5 Balet siopaman a manguunor ed salita to, sayan too et talagan nagnap lay panangaro to ed Dios.+ Lapud saya et amta tayon nikasakey itayo ed sikato.+6 Samay mangibabaga a sikatoy mansiasiansian nikasakey ed sikato et nepeg met a mantultuloy a manbilay a singa ed impanbilay nen Jesu-Kristo.*+7 Sikayo ran inad-arok, say isusulat kod sikayo et aliwan balon ganggan, noagta daan a ganggan a wala lad sikayo manlapud gapo.+ Sayan daan a ganggan et samay salitan nadngel yo.8 Balet, isusulat ko ed sikayo so balon ganggan, say ganggan a tinumbok to tan tinumbok yo, lapud naaandi lay kabilungetan tan onsisinag lay tuan liwawa.+9 Samay mangibabagan sikatoy walad liwawa ingen ta bubusolen toy+ agi to et wala nid kabilungetan.+10 Samay mangaaro ed agi to et mansiasiansia ed liwawa,+ tan anggapoy pakagapolan to.*11 Balet samay mamubusol ed agi to et walad kabilungetan tan manaakar ed kabilungetan,+ tan agto amta no iner so laen to,+ lapud sikatoy binulag na kabilungetan.12 Inad-arok ya ananak, nansulat ak ed sikayo lapud aperdona la ray kasalanan yo nisengeg ed ngaran to.+13 Kaamaan, nansulat ak ed sikayo lapud kabat yo la imay wala la manlapud gapo. Kalangweran a lalaki, nansulat ak ed sikayo lapud adaeg yo imay mauges.+ Inad-arok ya ananak, sinulatan ta kayo lapud kabat yo la so Ama.+14 Kaamaan, sinulatan ta kayo lapud kabat yo la imay wala la manlapud gapo. Kalangweran a lalaki, sinulatan ta kayo lapud mabiskeg kayo+ tan mansiasiansia ed sikayo so salita na Dios+ tan adaeg yo imay mauges.+15 Agyo aaroen so mundo odino saray bengatlan walad mundo.+ Siopaman a mangaaro ed mundo et anggapoy panangaro tod Ama;+16 ta amin a bengatlan walad mundo—say pilalek na laman+ tan say pilalek na mata+ tan say panangipangta na sakey ed saray kaykayarian to—et agmanlalapud Ama, noagta manlalapud mundo.17 Niarum ni, say mundo tan say pilalek na satan et naandi,+ balet samay manggagawa na linawa na Dios et mansiansia ya anggad angga.+18 Inad-arok ya ananak, saya la so sampot ya oras, tan unong a nadngelan yo ya onsabi so antikristo,+ natan ni labat et dakel lay linmesan antikristo,+ kanian amta tayo a saya la so sampot ya oras.19 Sinmian ira ed sikatayo lapud agtayo ra kapara;*+ ta no kapara tayo ra, nansiansia ra komon ed sikatayo. Balet sinmian ira pian napatnagan ya aliwan amin et kapara tayo.+20 Tan sikayoy nilanaan na Masanton Dios,+ tan amin yo et walaan na kakabatan.21 Sinulatan ta kayo, aliwan lapud agyo amta so katuaan,+ noagta lapud amta yo itan, tan lapud anggapoy katilaan a manlalapud katuaan.+22 Siopa so matila noag samay mangibuburi a si Jesus et Kristo?+ Saya so antikristo,+ samay mangibuburi ed Ama tan ed Anak.23 Siopaman a mangibuburi ed Anak et anggapod sikato so Ama.+ Balet samay mamibidbir ed Anak+ et walad sikato so Ama.+24 Et diad sikayo, samay nadngel yo diad gapo et nepeg a mansiansia ed sikayo.+ No samay nadngel yo diad gapo et mansiasiansia ed sikayo, mansiansia kayo met a nikasakey ed Anak tan nikasakey ed Ama.25 Niarum ni, saya may insipan ton mismo ed sikatayo—say bilay ya andi-anggaan.+26 Insulat kod sikayo irayan bengatla a nipaakar ed saramay manasalin mangibalang ed sikayo.27 Ingen ta sikayoy nilanaan na Dios diad panamegley na espiritu to+ tan mansiasiansia ed sikayo iyan espiritu, tan agla nakaukolan a wala ni mangibangat ed sikayo; balet sayan espiritu so mangibabangat ed sikayo nipaakar ed amin a bengatla+ tan satan et tua tan aliwan katilaan. Kanian mansiansia kayon nikasakey ed sikato unong ya imbangat na satan ed sikayo.+28 Natan sirin, inad-arok ya ananak, mansiansia kayon nikasakey ed sikato, pian sano sikatoy nipatnag la et bulos itayon makapansalita+ tan ag-itayo onarawid sikato lapud kababaingan legan na kiwawala to.29 No amta yo a sikatoy matunong, amta yo met a balang sakey a manggagaway inkatunong et anak na Dios.+
Saray paimano ed leksab
^ Odino “bagat a manakbong; paraan na pikakareenan.”